Joker (2019): Mahakarya Yang Wajib Ditonton!

Dalam masa satu tahun orang duduk membincangkan hal filem Joker. Aku tak terkecuali, sebabnya aku dibesarkan dan dewasa dengan filem Batman yang menampilkan Joker selaku penjahat utama. Jadi malam tadi aku pergi menonton filem tersebut yang pada aku satu filem yang agak berat. Boleh dikatakan semua elemen dalam filem ini bukanlah hiburan ringan. Todd Phillips telah menghasilkan satu karya yang pada aku boleh dikatakan Masterpiece.

Review aku untuk filem ini terpaksa dibahagikan kepada tiga bahagian, sebab ianya perlu diperkatakan dengan begitu panjang.

FILEM

Filem Joker ini berlatarkan pada era 80an. Era ini dipilih kerana ia adalah era pergelutan Amerika sebelum menjadi hebat. Sebagaimana Amerika bergelut untuk jadi negara besar, begitu juga masyarakat sekelilingnya bergelut dengan kehidupan. Jadi pengarah memilih era buruk Amerika ini untuk menguatkan lagi cerita, menunjukkan teruknya Gotham City ketika itu berhadapan dengan sistem ekonomi yang fakap.

Dengan mogok pemungut sampah dan pembiakan tikus disekitar bandar Gotham, permasalah bermula dengan ketidakadilan masyarakat. Ditambah pula dengan layanan orang kaya seperti Thomas Wayne terhadap orang kebanyakan. Keadaan ini kalau ia menekan orang biasa-biasa yang sihat walafiat ok lagi. Tapi untuk orang seperti Athur Fleck yang sedikit istimewa adalah sangat luar biasa untuk dia mengharungi hari-hari buruk di Gotham City.

Dengan layanan orang luar terhadap Arthur, menunjukkan sikap jelik masyarakat yang memandang serong seseorang tanpa mengetahui punca sebenar dia menjadi begitu. Arthur Fleck ditekan² diinjak² akhirnya terlepaslah segala amarah dalam diri dia.

Dan akhirnya Arthur Fleck bertukar menjadi seorang penjenayah terhebat pernah Batman bersemuka. Di satu sudut, kerenah masyarakat dan layanan buruk akhirnya membentuk lelaki biasa kepada seorang penjenayah. Masyarakat mencipta kejahatan mereka sendiri.

Dari segi sinematografi ia biasa sahaja bagi aku, cumanya prop Joker ini dibuat sehabis baik untuk menunjukkan suasana sebenar ketika itu. Pemilihan lagu pun power, sound background dia mantap dan kena dengan gambaran yang dimainkan. Sound background Joker ini masih lagi ada kesinambungan sound dalam The Dark Knight yang mana sound yang menyesakkan dada. Tak tahulah samada Hans Zimmer atau orang lain yang buat sound background untuk Joker ini.

Rating filem Joker ni aku bagi 9/10, mana hilang lagi satu point? Hilang dekat “bosan”. Ya, ada sedikit part yang agak mendatar dan meleleh. Walaupun ia kategori drama, aku mengharapkan intensiti untuk filem ini meningkat naik dari minit ke minit. Kalau kau tak biasa tengok filem yang agak drama macam ni, aku rasa kau akan rasa sedikit kebosanan. Tapi klimaks filem Joker ini betul-betul padu. Kau tak akan sangka Athur Fleck akan buat macam tu dan apa yang dia buat tu menjadi sebab kekecohan Gotham City. Joker 9/10.

JOAQUIN PHOENIX

Setahun orang duduk berdebat tentang siapa yang paling hebat memegang watak Joker. Ada yang meletakkan harapan tinggi kepada Joaquin Phoenix. Ramai yang tak pernah lupa Heath Ledger sebagai Joker yang paling berkesan sebelum ini dalam The Dark Knight.

Tapi korang akan dikecewakan sebenarnya, sebab Joker yang difilemkan ini adalah dari satu perspektif yang berbeza. Ia bukanlah Joker yang sama, walaupun watak yang sama tapi ia satu penceritaan yang berbeza.

Jadi adalah tak patut untuk kita membandingkan antara Joaquin Phoenix dengan Heath Ledger. Secara kasarnya Joaquin Phoenix sangat berkesan sebagai Arthur Fleck. Lakonan dia sangat gila babi dengan perubahan fizikal yang ketara dan lakonan dalaman seperti “ketawa” yang sangat real. Tapi untuk Joker, Heath Ledger masih lagi memegang tampuk sebagai Joker paling berpengaruh dalam dunia filem atau Batman Universe.

Jika dalam The Dark Knight, Joker ada menyebut pasal “agent of chaos” dengan huru hara yang diletuskan di Gotham City. Kali ini dengan Athur Fleck kita boleh tengok “agent of chaos” yang betul-betul asli. Jika Joker (Heath Ledger) mempunyai organisasi untuk mencetuskan kekecohan dan rusuhan, Athur Fleck tak perlu kepada orang² bawahan dan organisasi untuk mencetuskan kekacauan. Hanya dengan muncul sekali sahaja dikaca televisyen, Arthur Fleck telah membuat Gotham City huru hara. The Real Agent Of Chaos.

Ya, Joaquin Phoenix mesti mendapatkan anugerah Oscar bagi pihak Joker dan Heath Ledger. Lakonan mantap Joaquin Phoenix untuk watak Arthur Fleck ini sangat berkesan dan padu. Membawa watak secara natural tentang seorang lelaki yang sakit dan tidak tahu jalan keluar dari penyakit yang dialaminya. Mengekspresikan kecamuk dalam seorang lelaki yang sakit dan mengalami delusi adalah satu kerja yang berat.

Kalau kau biasa tengok cerita-cerita lakonan Joaquin Phoenix, tak hairan kalau kau letak expectation yang tinggi dalam Joker ini. Ya, dia berjaya buktikan Joaquin Phoenix adalah Joaquin Phoenix yang power. Hal ini kita kena berterima kasih kepada dua orang penting dalam kerjaya seni Joaquin Phoenix iaitu M.Night Syamalan dan Ridley Scott. Kau oorang tengoklah filem gandingan pelakon dan pengarah mantap ini. Joaquin Phoenix mesti menang anugerah Oscar. Joaquin Phoenix 10/10

MENTAL ILLNESS

Filem ini meletakkan permasalan Sakit Mental diakar penceritaan. Kalau kau rasa hidup kau tak adil, kau rasa mental kau koyak sebab ekonomi, hubungan, sosial, kau kena tengok filem Joker dan tengok bagaimana seorang lelaki biasa yang sakit dalam menghadapi survival kehidupan. Yang konon-konon depresi atau stress cuba tengok bagaimana tahap sakit mental yang dialami Athur Fleck.

Athur Fleck walaupun disahkan sakit mental, dia masih lagi mahu bekerja dan berusaha untuk hidup seperti manusia biasa. Mencari duit untuk menyara keluarga walaupun keluarga dia hanyalah Arthur dan mak dia Penny. Hidup dalam masyarakat yang serba tak adil menekan Arthur, sehinggakan dia terpaksa membawa kad doktor untuk memberitahu orang luar yang “ketawa” dia tu sebenarnya sejenis penyakit.

Masalah Joker ini sebenarnya bukanlah satu masalah yang dia sendiri pilih. Bukan dia sendiri fikir untuk berbuat kejahatan atau jenayah. Lama dulu sebelum Athur dewasa, mak dia iaitu Penny adalah seorang penghuni Arkham Asylum. Sebuah hospital sakit jiwa di Gotham. Ya, masalah Arthur bermula dengan mak dia si Penny Fleck yang disahkan delusi dan menghidap sakit mental. Seringkali mengatakan yang Arthur itu anak dia hasil hubungan dengan Thomas Wayne.

Sehingga itu Athur dimasa kanak-kanak menjadi mangsa dera oleh bapa tiri, sehingga mendatangkan sakit dalaman. Betapa penderaan secara fizikal dan mental akhirnya membentuk Arthur dan dibawa ke peringkat dewasa. Penderaan yang dialami Arthur diwaktu kanak-kanak memperlihatkan kita betapa sadisnya kesan walaupun kanak-kanak itu terselamat dan keluar dari penderaan.

Athur Fleck sehingga dewasa telah mengalami “tawa dalam tangisan”, iaitu situasi dimana hati kita sedang remuk tapi kita dah tak ada airmata untuk menangis dan akhirnya kita “ketawa” untuk melepaskan kesedihan. Ketawa untuk melepaskan kesedihan dan permasalahan adalah benda betul, banyak yang terjadi dikalangan kita. Cuma kita sahaja tak nampak.

Kita lihat kawan kita macam ok waktu kerja padahal bila dia balik ke rumah dia berkurung dalam bilik mandi hampir sejam, menangis atau apa sahaja untuk melepaskan tekanan perasaan. Todd Phillips harus dipuji kerana mengangkat elemen Sakit Mental@Mental Illness dengan berkesan dalam filem Joker ini. Permasalahan yang semakin membarah dalam masyarakat masa kini. Good Job Joker. Mental Illnes issue 10/10. Oleh: Bruce Niv Wayne


Kanak-Kanak 90-an Mesti Tahu Benda Ni…

Remaja Tahun 90-an ialah golongan yang lahir pada tahun 80-an… Tahun 90-an ialah tahun yang amat menarik dan mencabar, sebagai penghujung kurun ke-20 iaitu sebelum kedatangan millenia… Remaja tahun 90-an dengan remaja tahun 2010-an memang jauh berbeza.

Masih ingat lagi kenangan remaja zaman 90-an?

1) Permainan Video remaja 90-an

Masih ingat lagi ‘game console’ seperti ‘micro genius’? Game yang paling famous masa tu ialah Game Super Mario… Sampai tak tidur malam dan tak ingat dunia dibuatnya main Game ni. Kemudian, Sony mewujudkan permainan video Playstation, yang famous dengan pelbagai game yang menarik. Semakin lama, permainan video semakin kecil. Akhirnya remaja 90-an bertukar kepada permainan ‘Game Boy’ yang lebih kecil dan mudah alih…

Walaubagaimanapun, permainan-permainan video tersebut mahal harganya. Golongan yang kurang berkemampuan juga berminat dengan permainan sebegitu rupa… Maka, permainan ‘Tetris’ yang lebih murah itu menjadi pilihan. Lagu Tetris juga sangat menarik hehe…

2) Permainan Mengikut Trend

Remaja Zaman 90-an juga suka bermain permainan yang mengikut trend. Permainan-permainan remaja 90-an ni nampak mudah, tetapi apabila melibatkan taruhan dia menjadi suatu yang mengujakan (dan juga jadi haram disebabkan ada unsur-unsur judi). Ingat lagi permainan lawan pemadam, lawan kad tepuk, lawan ‘spider’, jentik-jentik getah, main guli, konda-kondi, lawan pen, main pangkah dan bulat, main kepung-kepung guna buku garisan kotak-kotak (buku maths), dan main bola tepuk (bila ada perlawanan bolasepak yang besar). Permainan-permainan ini mengikut trend semasa… dan mungkin satu negara bermain permainan yang sama, walaupun tiada facebook pada masa tu.

3) Laman Sembang

Remaja zaman 90-an juga sudah mula mengenali internet walaupun pada masa tersebut, amat sukar mencari orang yang menggunakan telefon bimbit. Telefon bimbit pada masa tersebut pula sebesar botol air. Orang kata, kalau buat baling anjing pun anjing boleh mati.

Laman sembang adalah yang paling popular pada remaja zaman 90-an untuk mencari kekasih hati di laman maya. Masih ingat lagi singkatan A/S/L? GTG? Laman sembang MiRC yang paling faymous… Siap dengan pelbagai group sembang seperti Kampung Chat, Mamak Chat dan sebagainya. Kemudian, wujud pula Yahoo! Messenger dan skype yang kekal popular sampai sekarang…

4) Permainan Game PC

Walaupun menggunakan windows 98, banyak games yang mencabar minda seperti Solitare dan minesweeper yang menjadi kegilaan remaja 90-an (terutamanya dalam kelas ICT haha)… Apabila semakin maju (hujung 90-an) dan diperkenalkan dengan windows 2000 dan windows XP, remaja 90-an lebih suka menghabiskan masa di Kafe Siber bermain Red Alert, Half Life, Fifa dan sebagainya. Sedangkan fungsi sebenar Komputer adalah untuk membuat kerja-kerja menaip dan menyiapkan folio.

5) Kemunculan Budaya Kuning.

Remaja 90-an juga dihimpit dengan pengaruh budaya kuning yang menular. Bermula dengan genre muzik yang didengari dalam arena muzik ‘underground,’ dia bertukar menjadi budaya dan identiti yang pelik-pelik. Maka wujudlah budaya Punk (Rambut terpacak), budaya Skinhead (rambut botak), Budaya Grunge (Muzik relaks), budaya Hardcore (muzik yang ganas-ganas) yang bukan sahaja berkenaan muzik, tapi ia menjangkiti cara berpakaian, cara bergaul dan mewujudkan golongan-golongan gengsterism. Nasib baiklah zaman itu tiada facebook mahupun twitter, jika tidak lebih teruk lagi gejala tersebut merebak seperti barah dalam masyarakat umum kita.

6) Istilah dan bahasa Alien Remaja 90-an…

Ingat lagi? Safayafa sufukafa afawakfak… Sazayaza suzukaza azawakzak… yasa kusa wa’ak….

Istilah rempit zaman 90-an?? hmmm mungkin sama macam zaman remaja sekarang… Yang tak elok (yang tak elok kan kita selalu kenang huhu) Bila keluar dengan awek, pergi ‘merendek’… kalau pergi tengok pondan, pergi taman astakona… mata bengkak sebab sekodeng… kalau gila glemer, suka mencapap… selalu sebut tungguuuuuuu (ikut gaya melodi) dan macam-macam lagi…

Ini pengaruh mangga dan urtv la ni kan??
Eh tak lupa juga Majalah Remaja yang sangat famous di zaman remaja 90-an… haha

Banyak sangat kenangan 90-an yang sempat saya kongsi… Jadi, sebagai remaja 90-an, mari kita lupakan yang buruk dan kita bawa yang baik… saya percaya ramai remaja 90-an yang telah mendirikan rumah tangga… Apapun, kenangan tetap kenangan.

Apakah kenangan zaman remaja 90-an dahulu bagi anda?


Khosrau I: Raja Teragung Empayar Parsi

Khosrau I (memerintah 531-579 Masihi) merupakan raja teragung Empayar Sassanid (224-651 Masihi) dalam hampir kesemua aspek pemerintahannya.

Beliau bertanggungjawab melakukan pembaharuan dalam sistem ketenteraan dan pentadbiran Parsi, memperluaskan wilayah-wilayah kekuasaannya, melaksanakan sejumlah projek pembinaan berskala besar, dan menaungi pengembangan kesenian, keilmuan dan keagamaan. Beliau turut dikenali sebagai Khosrow I, Kosrow I, Khosrau I, dan juga dengan nama timangannya, iaitu Anushirvan (“Jiwa Yang Abadi”).

Beliau merupakan putera kepada Raja Kavad I (memerintah 488-496, 498-531 Masihi), di mana pemerintahan ayahandanya membekalkan Khosrau I dengan pasukan tentera yang ampuh, golongan bangsawan yang sudah terkawal pengaruhnya, dan masyarakat yang stabil.

Khosrau I membangunkan lagi asas-asas ini, meluaskan wilayah kekuasaan Empayar Parsi, dan menggalakkan renaisans (pembaharuan) dalam bidang pendidikan dan pengaplikasian ilmu secara praktikal, di mana hal ini kelak mempengaruhi budaya Muslim-Arab dan Eropah.

Beliau bertanggungjawab melancarkan kempen memerangi Rom, baik di Kaukasus mahupun di bahagian utara Semenanjung Arab, serta meluaskan empayarnya dan menggalakkan hubungan rentas-budaya. Hal yang sama turut dilakukan ke atas penguasaannya di bahagian-bahagian penting di Jalan Sutera.

Perjanjian-perjanjian yang dimeterai oleh beliau dengan pemimpin-pemimpin lain berkenaan hubungan perdagangan, serta rangkaian jalan raya yang beliau bina atau perbaiki di seluruh empayarnya, membolehkan urusan sesama pedagang berjalan pantas dan lancar sekaligus memberikan kemanfaatan kepada setiap pihak yang terlibat.

Khosrau I turut dikenali dalam kalangan masyarakat Yunani sebagaimana timangan Plato, iaitu Raja Falsafah, lantaran beliau sangat meminati bidang falsafah. Beliau bahkan menjemput ilmuwan dan ahli falsafah dari India, Greece, Rom dan wilayah-wilayah lain ke istananya untuk membincangkan tentang ilmu tersebut.

Ketika mana Justinian I (memerintah 527-565 Masihi) menutup kuil-kuil dan universiti-universiti pagan di Empayar Byzantine. Khosrau I membawa masuk warga pendidik dan pendeta dari institusi tersebut ke empayarnya dan melayani mereka di ibu kotanya, Ctesiphon (Mada’in).

Beliau turut mengembangkan lagi usaha para pendahulunya dalam memasukkan Avesta (ajaran-ajaran Zoroastrian) ke dalam bentuk penulisan dan memajukan lagi pusat-pusat pendidikan dan kebudayaan di seluruh empayarnya. Menjelang kemangkatannya, Khosrau I berjaya membawa Empayar Sassanid ke zaman kegemilangannya.

KAVAD I & PEMAHKOTAAN KHOSRAU I

Sebelum bermulanya era pemerintahan Khosrau I, dua orang raja paling agung dalam sejarah Sassanid ialah Shapur I (memerintah 240-270 Masihi) dan Shapur II (memerintah 309-379 Masihi). Sepanjang tempoh antara dua raja ini, kebanyakan raja-raja Sassanid tidak cekap dan corak sebegini turut berlaku dalam tempoh pemerintahan antara Shapur II dan Kavad I.

Ketika Kavad I memegang kuasa, beliau dengan pantas berjaya meletakkan dirinya sebagai pemerintah agung di rantau tersebut, terutama dengan menundukkan Khazar yang melakukan pencerobohan ke atas empayarnya dari arah Kaukasus. Mereka ini kemudiannya ditewaskan secara muktamad menjelang tahun 490 Masihi.

Lantaran menyedari bahawa golongan elit dan magi (kelas pendeta) Sassanid memiliki pengaruh yang sangat besar dalam politik, Kavad I mengambil pendirian yang memihak pergerakan keagamaan Mazdakisme yang menerima sokongan meluas dalam kalangan kasta-kasta yang lebih rendah sejak tahun 484 Masihi.

Mazdakisme merupakan bentuk awal komunisme, namun ia lebih cenderung ditubuhkan sebagai sebuah ajaran keagamaan. ‘Nabi’ Mazdak meyakini bahawa semua orang – tanpa mengira kelas sosial – harus berkongsi harta kekayaan dan pemilikan (hartanah) secara sama rata.

Beliau menerap dan menggabungkan ajaran Zoroastrianisme dan Manichaenisme untuk membentuk sebuah visi keagamaan di mana kesederhanaan dalam berpakaian dan pengamalan gaya hidup menjadi teras yang menentukan sama ada seseorang itu berada di pihak Tuhan ataupun di pihak Syaitan.

Ajaran-ajarannya ini mencabar golongan bangsawan dan magi Zoroastrian yang memiliki pengaruh yang lebih besar. Ia turut mengancam asas-asas hierarki sosial Sassanid, terutama dalam doktrinnya tentang pemilikan hartanah dan kekayaan peribadi. Walaupun demikian, Kavad I menyedari bahawa mereka ini boleh dimanfaatkan sebagai senjata bagi menentang golongan bangsawan dan pendeta Zoroastrian.

Pada masa-masa ini, kelas atasan kebiasaannya mengumpulkan cukai-cukai yang dikutip untuk kegunaan diri sendiri dan setelah itu, barulah menyerahkan bahagian-bahagian yang dirasakan perlu kepada perbendaharaan empayar. Sementara itu, golongan pendeta Zoroastrian pula telah korup dan menyelewengkan kuasa, walaupun hal sebegini ditentang sendiri oleh Agama Zoroaster Irani Awal sekitar 1500 Sebelum Masihi.

Kavad I melaksanakan pembaharuan dalam percukaian yang mana intipatinya lebih cenderung menepati ajaran-ajaran Mazdakisme. Secara alami, hal ini menaikkan kemarahan golongan bangsawan dan pendeta sekaligus mendorong mereka untuk menggulingkan dan memenjarakan beliau di Anoushbord (Kubu Kealpaan). Kemudian, saudara Kavad I, iaitu Jamasp (memerintah 496-498 Masihi) diangkat sebagai raja baru.

Kavad I berjaya lolos dari penjara dan membawa diri ke wilayah kekuasaan suku Hephtalite, mengahwini puteri raja mereka, dan kemudian kembali dengan membawa kekuatan seramai 30 000 orang tentera demi merebut semula takhtanya pada tahun 498 Masihi. Kemudian, beliau meneruskan dasar-dasarnya yang terdahulu, termasuklah sokongan terhadap Mazdakisme demi mengawal pengaruh golongan bangsawan dan pendeta.

Pun begitu, walaupun suku Hephtalite membantu beliau dalam merebut semula kuasa dan beliau sendiri sudah mengahwini puteri raja mereka, suku Hephtalite tetap menuntut Kavad I agar terus membayar ufti kepada mereka sebagaimana yang telah dilaksanakan pada era raja Sassanid yang lepas, iaitu Balash (memerintah 484-488 Masihi).

Hal ini sekaligus menyusutkan apa sahaja isi perbendaharaan yang ada, di mana ianya telah terlebih dahulu dikikis sendiri oleh golongan bangsawan. Tiada apa yang dapat dilakukan oleh Kavad I bagi menangani keadaan ini. Namun kelak, Khosrau I menumpahkan usahanya dalam menghapuskan ancaman dari suku Hephtalite secara muktamad.

Tarikh kelahiran Khosrau I masih lagi diperdebatkan (diandaikan antara 500-514 Masihi). Namun menjelang tahun 524 Masihi, beliau sudah pun menjadi seorang pegawai tentera yang cekap dan berkhidmat untuk bapanya. Setelah berjaya mengawal pengaruh yang dimiliki oleh golongan bangsawan dan pendeta, Kavad I tidak lagi memerlukan sokongan dari para pengikut Mazdak. Justeru, beliau menghantar Khosrau I untuk menghapuskan mereka.

Menurut legenda, beliau memerintahkan agar para pengikut Mazdak ini ditanam kepalanya di sebuah ladang. Kemudian, beliau menjemput ketua mereka untuk menyaksikan ‘pokok-pokok aneh’ yang tidak pernah dilihat sebelum ini, lalu membvnuhnya dengan menjadikannya sebagai sasaran latihan buat para pemanahnya.

Selepas kemangkatan Kavad I pada tahun 531 Masihi, Khosrau I mengambil-alih tampuk pemerintahan dan memanfaatkan sepenuhnya foundasi ketenteraan dan ekonomi yang telah disediakan oleh ayahandanya.

PEMERINTAHAN AWAL & REFORMASI

Khosrau I memulakan pemerintahannya dengan menjatuhkan hukuman bvnuh ke atas adik-beradiknya yang berebutkan hak pewarisan takhta, bersama sesiapa sahaja yang menyokong mereka. Beliau kemudiannya memeterai perjanjian damai dengan Empayar Byzantine, sekaligus memberikannya ruang dan masa untuk menumpukan perhatian kepada pembaharuan-pembaharuan dalaman.

Beliau meneruskan dasar-dasar ayahandanya, terutama berkenaan pengehadan pengaruh golongan bangsawan/pendeta dan memastikan agar cukai-cukai yang sebelum ini diselewengkan bagi mengayakan kedua-dua golongan itu mengalir secara langsung ke dalam perbendaharaan empayar.

Beliau juga memerintahkan pembentukan sebuah kelas bangsawan yang baru – kelas atasan yang dibentuk oleh pemilik tanah dari kalangan orang awam yang bukan kelahiran bangsawan – yang dikenali sebagai deghan. Pembentukan ini berjaya mengurangkan kuasa dan pengaruh golongan bangsawan dengan meluaskan definisi ‘bangsawan’ itu sendiri, dan membolehkan golongan bangsawan yang baru ini disenaraikan ke dalam pasukan elit Pahlawan-Pahlawan Savaran, iaitu suatu penghormatan yang sebelum ini hanya dihadkan kepada keluarga bangsawan. Keadaan ini sekaligus mengembangkan lagi saiz unit kavalri empayar.

Beliau turut memperkukuhkan pentadbiran dan membahagikan kuasa tentera kepada empat bahagian, di mana pertanggungjawaban ke atas setiap bahagian diserahkan kepada seorang panglima: Mesopotamia di barat, Kaukasus di utara, Teluk Parsi di selatan, dan Asia Tengah di timur.

Inovasi ini membolehkan setiap panglima bertindak balas terhadap ancaman-ancaman di wilayah masing-masing tanpa perlu merujuk atau menantikan arahan daripada kepimpinan tertinggi di pusat. Beliau juga mengembangkan lagi persenjataan dan menambah-baik baju pelindung unit Pahlawan Savaran.

Sejarahwan Kaveh Farrokh menyebutkan bahawa salah satu reformasi ketenteraan yang paling signifikan di zaman Khosrau I adalah pembentukan “komposisi unit kavalri yang peranannya adalah untuk menggabungkan kefungsian pemanah berkuda dan kesatria pengguna-tombak” (231).

Dalam erti kata lain, pembaharuan ini menumpu pada pembentukan sebuah unit yang terpisah dari unit katafrak (tentera berkuda elit) yang persenjataannya lebih berat, sekaligus membolehkan penghantaran tentera ke medan p3rang dengan lebih pantas.

Reformasi ini memberikan kesan yang kritikal terhadap setiap komander dan unit tentera, terutama dalam soal profesionalisme dan kelakuan peribadi lantaran tidak seperti dahulu, merit peribadi lebih diutamakan berbanding hubungan kekeluargaan.

P3RANG PERTAMA MENENTANG EMPAYAR BYZANTINE

Khosrau I memeterai Pax Perpetuum (“kedamaian abadi”) dengan Justinian I pada suatu masa antara tahun 532 dan 535 Masihi. Lantaran tidak perlu lagi memikirkan tentang s3rangan-s3rangan musuh, beliau pun melaksanakan pembaharuan-pembaharuan ini dan meneguhkan lagi pemerintahannya.

Walau bagaimanapun, “kedamaian abadi” hanya berpanjangan sehingga tahun 540 Masihi memandangkan Justinian I bertindak menjejaskan keadaan politik di Kaukasus dan Mesopotamia.

Namun, hal tersebut belum cukup untuk menggamit Khosrau I menamatkan perdamaian. Pada masa-masa yang sama ini, perutusan demi perutusan dari Goth di Itali tiba di istananya dan mengharapkan bantuan daripada beliau. Belisarius (hidup 505-565 Masihi), panglima ulung Rom, tidak menghadapi sebarang masalah dalam usahanya menundukkan penentangan Goth di Itali.

Justeru menurut perutusan daripada Goth ini, s3rangan dari pihak Sassanid berpotensi untuk mengundurkan semula Belisarius ke timur, sekaligus memberikan masa kepada mereka untuk mengumpulkan semula kekuatan dan keadaan ini bersesuaian dengan kepentingan Goth dan Sassanid yang masing-masing berhasrat mahu menyusutkan dan memecahkan pengagihan sumber Byzantine.

Pada mulanya, Khosrau I tidak mempamerkan sebarang keinginan untuk membantu Goth. Namun, khabar-khabar kemenangan yang diraih oleh Belisarius memberikan gambaran kepada beliau dan Kepimpinan Tertinggi Ketenteraan bahawa, sebaik sahaja Belisarius selesai menewaskan Goth di Itali, beliau akan dihantar bagi memerangi Sassanid.

Demi menghalang perluasan kuasa Justinian I di wilayah Parsi, Khosrau I pun melancarkan s3rangan awal ke atas Syria lalu menawan kota Sura dan Antioch. Beliau melanjutkan kemaraan ke Apamea dan seterusnya ke Chalcis, menewaskan pasukan tentera Byzantine yang dikerahkan unuk menentangnya.

Kempen ketenteraannya ini berlangsung cemerlang dan kemaraan Khosrau I kelihatan seolah-olah tidak dapat dihentikan. Namun, keadaan mula berubah apabila hadir berita dari wilayah utara Lazica yang meminta bantuan bagi memerangi pencerobohan yang dilakukan oleh Byzantine di sana. Khosrau I lantas meninggalkan kempennya di Mesopotamia dan berangkat menuju ke Lazica.

Ironinya, kempen-kempen ketenteraan beliau – yang dilaksanakan bagi memanfaatkan kesibukan Byzantine di Barat terutama dengan ketiadaan Belisarius di timur – mendorong panglima terbilang itu untuk mengalihkan semula perhatiannya (ke Mesopotamia) dan menyandang kepimpinan tentera Byzantine di sana.

Memandangkan Khosrau I sedang berada di utara, maka Belisarius dengan mudah berjaya menghentikan kemaraan Sassanid, menawan Sisauranon dan menghantar kesemua tawanan p3rang ke Konstantinoepl bagi menghalang mereka dari mengangkat senjata lagi.

Kejayaan kempen Sassanid di Lazica ditentukan oleh keupayaannya dalam menawan kubu ampuh Petra di Laut Hitam (tidak dikelirukan dengan Petra, ibu kota Nabatea di Jordan). Khosrau I mengarahkan agar pasukan juruteranya menggali parit di sekeliling kubu Petra sekaligus mencantas laluan perbekalan mereka dan memaksa mereka untuk menyerah kalah. Sebagaimana yang dilakukannya di Mesopotamia, Khosrau I berjaya menjalankan kempen yang cemerlang di Lazica dan pada masa-masa inilah khabar tentang kemenangan Belisarius sampai ke pengetahuannya.

Khosrau I lantas berangkat dari Lazica untuk menangani konflik yang dihadapinya itu. Namun, Belisarius sudah pun bersiap-siaga untuk berhadapan dengannya. Jumlah tentera Sassanid jauh melebihi tentera Byzantine, namun kelebihan ini tidak memberikan manfaat apabila Belisarius yang tiba bersama 6000 orang tenteranya berjaya memperdaya pasukan Sassanid kononnya pasukannya itu adalah pasukan peninjau.

Belisarius berharap agar tatkala Khosrau I menganggap bahawa pasukan peninjau Byzantine sahaja sudah sebegini besar, tentunya pasukan utamanya jauh lebih ramai sekaligus meninggalkan medan p3rang: rancangan ini ternyata berhasil dan Khosrau I mengundurkan bala tenteranya dari Mesopotamia.

P3RANG LAZIC & ARAB

Khosrau I kemudian cuba mengadakan rundingan dengan Justinian I. Namun, lantaran Byzantine menganggap Khosrau I sebagai pihak yang lebih lemah, maka mereka pun menyerang pasukan Sassanid di Armenia dan permusuhan antara kedua empayar ini berlanjutan. Sassanid berjaya menghancurkan pasukan tentera Byzantine di Armenia.

Namun di Lazica, masyarakat Kristian-Iberia telah memihak Byzantine dan beberapa buah pertempuran meletus pada tempoh antara 547-551 Masihi, dengan kedua belah pihak saling silih-berganti menguasai Petra.

Pep3rangan yang tiada sebarang manfaat ini berlanjutan buat beberapa tempoh dengan kerugian yang besar dialami oleh masing-masing, sehinggalah sebuah persetujuan dicapai pada tahun 561 Masihi, di mana Sassanid dituntut untuk mengundurkan bala tenteranya dari Lazica dan sebagai ganti, Byzantine akan membayar ufti secara tahunan kepada mereka.

Ketika Khosrau I sedang sibuk di Mesopotamia dan Kaukasus, berlaku pergolakan di Semenanjung Arab yang menuntut perhatian daripadanya. Menjelang penghujung pemerintahan Kavad I, Byzantine mendorong agar pihak Kristian-Habsyah menyerang Semenanjung Arab dan menjelang tahun 526 Masihi, mereka berjaya menguasai wilayah di sekitar Yaman.

Sekitar masa di mana P3rang Lazic baru sahaja berakhir, pihak Kristian-Habsyah ini sudah pun memiliki kekuatan yang cukup untuk memberikan ancaman terhadap Empayar Sassanid, terutama kerana s3rangan ke atas empayar berkenaan kini boleh dilancarkan dari dua arah – Byzantine dan Habsyah – sekaligus berpotensi menghancurkan Sassanid dari dua sempadannya. Khosrau I lantas menghantar panglimanya yang bernama Vahriz ke Tanah Arab untuk menewaskan pasukan tentera Habsyah dan merebut wilayah kekuasaannya.

SUKU HEPTHTALITE, GOK TURKS & P3RANG BYZANTINE KEDUA

Setelah ancaman dari Habsyah ini berjaya dineutralkan, Khosrau I mengalihkan perhatiannya kepada suku Hephtalite dan bebanan ufti yang masih perlu dibayar oleh Sassanid kepada mereka. Khosrau I menyedari peluang yang hadir menerusi hubungan renggang di antara Hephtalite dan jiran mereka, iaitu suku Gok Turk sekaligus bertindak menjalinkan persekutuan dengan suku Turk bagi menghapuskan suku Hephtalite.

Suku Hephtalite terkenal sebagai pahlawan berkuda yang gagah. Namun menjelang tahun 560 Masihi, tiada kesatuan pusat yang dapat meneguhkan mereka. Lantaran menyedari bahawa mereka tidak akan berupaya untuk bertahan di dua sempadan secara serentak, maka Khosrau I pun melancarkan s3rangan secara bersama dengan suku Turk dan menghapuskan bala tentera Hephtalite dalam Pertempuran Gol-Zarrium pada tahun 560 Masihi. Empayar Hephtalite tumbang, dan wilayah kekuasaan mereka diagihkan sesama Empayar Sassanid dan suku Turk.

Namun, impian yang dipasang oleh Khosrau I mendorong berlakunya permusuhan antara beliau dan suku Turk lantaran beliau memerlukan tanah dan sumber yang lebih banyak bagi mengekalkan kekuasaan empayarnya dan mengawal Jalan Sutera.

Suku Turk juga berkongsi impian yang sama, justeru apabila Khosrau I memaklumkan keengganannya untuk berkongsi sumber (rampasan p3rang), mereka pun datang menghadap maharaja Byzantine yang baru, iaitu Justin II (memerintah 565-574 Masihi) untuk memeterai persekutuan bagi memerangi Sassanid. Justin II pada mulanya menolak permintaan mereka, namun kemudiannya bertindak menggubal suatu dasar yang membawa kepada konflik sama seperti yang dikemukakan oleh suku Turk itu.

Armenia sudah pun terbabit dalam kancah permusuhan antara penganut Kristian dan Zoroastrian, justeru untuk meredakan kekacauaan tersebut, Justin II bertindak mengingkari persetujuan yang dimeterai oleh Justinian I dengan Sassanid dan mengukuhkan pertahanan di Kaukasus, di mana dasar ini sekaligus mendedahkan Armenia kepada ancaman s3rangan.

Byzantine kini berupaya mengganggu-gugat keadaan politik di wilayah itu, dengan alasan mahu melindungi penganut Kristian di sana. Tindakan ini menuntut tindak balas daripada Sassanid – sebagaimana yang dijangkakan oleh Justin II – dan Khosrau I sendiri mengetuai pasukan tentera dan merebut kota Dara dan Nisibis dari tangan Byzantine.

Sama seperti waktu-waktu sebelumnya, Khosrau I berjaya membuktikan kebolehan dirinya dalam menangani pencerobohan Byzantine – lebih-lebih lagi kini Byzantine tidak mempunyai Belisarius untuk menyelamatkan mereka – dan berhasil menjalankan kempen ketenteraan yang cemerlang. Justin II terpaksa memeterai perjanjian damai, mengundurkan semula barisan pertahanannya, dan membayar tebusan p3rang yang besar jumlahnya. Walaupun kedamaian berjaya dikembalikan, permusuhan di antara empayar Byzantine dan Sassanid terus berlanjutan sepanjang baki pemerintahan Khosrau I.

KESIMPULAN

Walaupun beliau terpaksa meluangkan kebanyakan waktu dan usahanya untuk memimpin pep3rangan-pep3rangan yang ditempuh oleh Parsi, Khosrau I juga berupaya mengembangkan lagi sektor perdagangan, mengekalkan kemapanan ekonomi, melaksanakan sejumlah projek pembinaan, dan menggalakkan pembangunan dalam kesenian dan keilmuan.

Beliau turut mengembangkan lagi Akadami Gundeshapur – pusat intelektual dan pendidikan agung yang ditubuhkan pada era Shapur I – memajukan teknik-teknik perubatan dengan membawa masuk dan menambah-baik ilmu perubatan tabib dan ilmuwan Mesir, India dan Yunani.

Khosrau I mempunyai minat yang mendalam terhadap falsafah, menggalakkan agar ahli-ahli falsafah dari pelbagai wilayah untuk datang ke istananya di Ctesiphon (Mada’in), dan mengalu-alukan kehadiran mereka yang kehilangan pekerjaan tatkala institusi-institusi pagan di Empayar Byzantine ditutup oleh Justinian I.

Menurut legenda, pada suatu masa permainan catur dihantar oleh seorang raja India ke istananya – tanpa memberitahukan peraturan atau cara memainkannya – bersama cabaran untuk mencari tahu bagaimana cara memainkannya, atau membayar denda jika gagal. Khosrau I, atau para pegawai istananya dikatakan berjaya merungkai kaedah permainan catur dan kemudian, bertindak menghantar pula permainan nardshir (backgammon) ke India dengan cabaran yang sama, di mana si raja India dan pegawai-pegawai istananya (yang tidak diketahui namanya) gagal untuk merungkai cara permainannya, justeru perlu membayar denda kepada Parsi.

Walaupun kisah yang kebiasaannya diceritakan untuk memerikan pencapaian keilmuan Khosrau I dan pegawai istananya ini berulang-kali dipersoalkan kesahihannya, secara jelas ia mengisyaratkan betapa tingginya tanggapan yang diberikan kepada beliau dan barisan menterinya.

Beliau bertanggungjawab memperbesarkan lagi benteng pertahanan di sepanjang sempadan selatan yang dibina pada era Shapur II, namun turut memanjangkan benteng ini hingga ke sempadan-sempadannya yang lain. Beliau juga diberikan kredit di atas projek pembangunan Ctesiphon (Mada’in) dan pembinaan gerbang lengkung gergasi Taq Kasra (walaupun monumen ini juga dikaitkan dengan Shapur II).

Projek-projek pembinaan beliau yang lain merangkumi dewan-dewan mandi, bangunan-bangunan pentadbiran, kuil-kuil api dan juga terusan. Kekuasaannya ke atas Jalan Sutera di seluruh wilayah pemerintahannya berupaya menjamin keselamatan buat para pedagang dan menyumbang kepada keefisienan dalam penghantaran barang dagangan dari timur dan seterusnya, perdagangan dengan barat. Hal ini sekaligus menggalakkan interaksi rentas-budaya antara pembeli dan pernjual dari berbagai bangsa.

Khosrau I juga melanjutkan lagi usaha Shapur II dalam menterjemahkan Avesta ke dalam bentuk penulisan dan mengembangkan cakupan ulasan terhadapnya. Walaupun Khosrau I merupakan penganut Zoroastrianisme, beliau turut berminat terhadap pandangan dan ajaran kesemua agama dan falsafah, serta menggalakkan perbincangan dan perdebatan agama.

Walaupun beliau kebiasaannya pantas dalam menghukum sebarang bentuk penderhakaan agama – terutama dalam kalangan paderi Zoroastrian – dan tidak mentoleransikan ajaran sosio-agama Mazdak, Khosrau I membenarkan perkembangan pelbagai jenis agama lain di empayarnya dan menggalakkan penyebarannya. Menjelang penghujung pemerintahan dan hayatnya, Khosrau I berjaya menzahirkan kebudayaan Parsi dalam bentuk yang paling agung dan sempurna.

TERJEMAHAN:

Joshua J. Mark. (27 Februari 2020). Kosrau I. Ancient History Encyclopedia.
https://ancient.eu/Kosrau_I/


Meteor Yang Terhempas Di Rusia Ini Bantu Cipta Bulan?

Pada 15 Februari 2013, sebuah meteor terhempas di Chelyabinsk, selatan wilayah Ural, Rusia. Semasa ia terhempas, ia menghasilkan tenaga sama seperti 500,000 tan TNT dan mencetuskan gelombang kejutan di seluruh dunia. Tetapi siapa sangka, ia juga bertanggungjawab menghasilkan impak besar yang membawa kepada penciptaan bulan.

Dapatan ini ditemui dalam satu kajian oleh sekumpulan penyelidik dari Universiti Cambridge. Semasa sistem suria terbentuk, planet bumi yang baru terbentuk dihentam oleh objek cakerawala sebesar Marikh.

Akibat perlanggaran yang berlaku kira-kira 4.5 bilion tahun lalu, sebahagian bahan dibawa ke angkasa lepas sebelum bergabung dan membentuk bulan yang kita kenali hari ini.

Jadi, bagaimana dapatan ini ditemukan oleh para penyelidik Cambridge? Ia dibuat melalui pentarikhan uranium-plumbum pada kristal zirkon yang terkandung dalam sesebuah meteor atau asteroid.

Kedua-duanya dianggap jawapan terbaik untuk menjawab persoalan penciptaan sistem suria kita kerana ia tidak banyak berubah semasa proses itu berlaku. Ini menjadikan ia sebagai kapsul masa terbaik untuk menjawab persoalan tersebut.

Apabila kristal zirkon terbentuk, ia memasukkan elemen uranium tetapi menolak plumbum. Ini bermakna sebarang plumbum yang ditemui dalam zirkon merupakan hasil reputan radioaktif yang terkandung dalam uranium.

Dengan mengira tempoh reputan radioaktif, mereka dapat mengetahui usia sebenar sesebuah kristal zirkon. Selain itu, ia juga boleh mengenalpasti sama ada wujud perubahan radioisotop usia mineral selepas sesebuah meteor terhempas atau tidak.

Dengan kaedah ini, mereka mendapati meteor Chelyabinsk mengalami dua peristiwa hentaman. Hentaman berlaku kira-kira 4.5 bilion tahun lalu dengan satu lagi hentaman berlaku lebih 50 juta tahun lalu.

Bagi menyokong catatan tarikh yang dinyatakan, mereka mengkaji bagaimana mineral fosfat dalam meteor pecah apabila ia terhempas ke bumi. Kajian mereka mendapati akibat perlanggaran awal kira-kira 4.5 bilion tahun lalu, ia memecahkan fosfat kepada serpihan-serpihan kecil dan mendedahkannya kepada suhu panas melampau.

Sementara bagi perlanggaran kedua pula, ia tidak dikenakan tekanan dan suhu tinggi sama seperti perlanggaran pertama. Ini menunjukkan perlanggaran ini berlaku 50 juta tahun sebelumnya. Akibat impak perlanggaran sama, ia terpisah daripada meteor yang lebih besar sebelum terhempas ke bumi.

Pakar geologi Craig Walton percaya suhu panas yang terhasil akibat perlanggaran Chelyabinsk yang pertama mungkin berlaku akibat penyusunan semula sistem suria. Ia boleh terjadi akibat pembentukan bumi-bulan atau pergerakan orbit planet-planet yang lebih besar. Kajian tentang impak meteor Chelyabinsk ini diterbitkan dalam jurnal Communications Earth & Environment.

Semasa meteor Chelyabinsk terhempas di kawasan yang dinyatakan, ia memasuki atmosfera dengan kelajuan 41,600 batu sejam. Sebahagian besar meteor terhempas dalam sebuah tasik tempatan yang dipanggil Cherbakul. Akibat insiden berkenaan, 1,600 orang mengalami kecederaan dan terpaksa mendapatkan rawatan di hospital tempatan.

RUJUKAN

Lee Hood, A. (2022, 28 Februari). 2013 METEOR MAY HAVE BEEN INVOLVED IN CREATING THE MOON. The Byte. Futurism.

Tonkin, S, (2022, 25 Februari). Chelyabinsk meteor that exploded over Russia in 2013 may have also been involved in the giant impact that formed the MOON, study reveals. Daily Mail.


Tragedi Pencemaran Di Ivory Coast

Anda rasa pembuangan sisa tercemar di Sungai Kim Kim, Pasir Gudang dah teruk? Ada yang lagi teruk.

Abidjan merupakan sebuah bandar terbesar negara Ivory Coast. Pelabuhan Abidjan juga adalah pelabuhan paling besar negara tu. Populasi penduduk Abidjan lebih kurang 4 juta orang dan mewakili 20 peratus rakyat Ivory Coast.

Pada 19 Ogos 2006, sebuah kapal bernama Probo Koala telah berlabuh dekat pelabuhan Abidjan. Kapal ni adalah milik syarikat Trafigura, satu syarikat petroleum antarabangsa yang berpusat di Switzerland.

Kapal Probo Koala ni berlayar dari Panama dengan muatan penuh minyak mentah menuju ke Pelabuhan Afrika Barat dan kemudian sepatutnya pulang kosong ke Eropah. Pengurusan kapal mendapati ada sisa terjadual yang terhasil daripada proses pembersihan tangki perlu dikeluarkan dari kapal untuk proses pelupusan secara terawat.

Trafigura dalam laporan mengatakan sisa terjadual ni terhasil daripada proses pembersihan tangki, ada pihak kata sisa terjadual ni terhasil daripada sebatian kimia melalui proses pemanasan bahan petroleum gasolin. Trafigura juga tak mengaku sisa yang dibuang tu berbahaya berdasarkan laporan kesihatan kru kapal yang mengendalikan bahan itu. Kru kapal yang kendalikan bahan tu tiada masalah kesihatan atau simptom sama yang dihadapi oleh penduduk Abidjan.

Sebelum Probo Koala sampai ke Abidjan, kapal ni dah berlabuh di Pelabuhan Ansterdam. Sebuah syarikat bernama Amsterdam Port Service (APS) dah bersetuju nak ambil sisa terjadual tu. Trafigura pun dah bersetuju dengan harga servis yang perlu dibayar kepada APS.

Tapi APS menukar harga disaat akhir selepas mendapati kandungan bahan berdasarkan ujikaji sampel tidak sama seperti apa yang Trafigura umumkan sebelum Probo Koala berlabuh. Jadi APS naikkan harga untuk perkhidmatan mereka kepada Trafigura melebihi 100% peratus.

Di sini berlaku kontradik dengan maklumat yang dimiliki. Trafigura kata bahan tu tak bertoksik. Tapi APS naikkan harga sebab kandungan bahan tu bertoksik dan mengandungi sebatian bahan kimia yang berbahaya kepada kesihatan. Trafigura juga kata APS tak bagi laporan sampel dan sebab yang jelas kenapa APS naikkan harga servis.

Mana mahunya. Trafigura pun kata ok. Aku bawa ambil balik sisa terjadual tu, lupus kat tempat lain. Sampel sisa terjadual tu dipunggah masuk semula ke dalam kapal kemudian Probo Koala pun berlayar semula menuju Estonia kemudian ke Abidjan.

Satu syarikat tempatan di Abidjan bersetuju untuk kerja pengendalian bahan sisa terjadual tu. Trafigura telah membayar syarikat tu untuk mengeluarkan bahan tu dari kapal kemudian melupuskan. Semua proses memindahkan bahan sisa tu berjalan lancar tanpa masalah, pihak berkuasa Ivory Coast juga memberi kebenaran untuk bahan itu dikeluarkan dari Probo Koala.

Berdasarkan rekod, pelabuhan Abidjan juga mampu mengendalikan proses pelupusan sisa terjadual dan mempunyai fasiliti untuk tujuan itu. 250 meter padu bahan sisa terjadual itu diturunkan dari kapal untuk proses pelupusan oleh syarikat bernama Tommy.

Apabila Trafigura selesai di Abidjan, Probo Koala pun berlayar meninggalkan Pelabuhan Abidjan pada 20 Ogos 2006.  Pada 21 ogos 2006, penduduk berdekatan Abidjan mula mengadu tentang bau busuk dari beberapa tempat pembuangan sampah. Penduduk di kawasan itu turut mengadu rasa pening dan mual sekiranya mereka terdedah dengan bau itu terlalu lama.

Dua minggu selepas itu, 17 kematian (berdasarkan rekod laporan Trafigura) direkod dan lebih 10 ribu orang menerima rawatan akibat terdedah kepada bau busuk. Ada perbezaan untuk rekod kematian dari portal berita. Selepas sebulan, rekod penduduk yang terimpak dari kejadian ini naik kepada 30 ribu orang.

Pengurus syarikat yang mengendalikan sisa terjadual dari kapal Probo Koala ditahan. Siasatan mendapati ada sisa terjadual yang dilupuskan secara haram iaitu dibuang di tempat pembuangan sampah domestik. Lebih teruk lagi, sisa terjadual tu dibuang ke 18 tempat pembuangan sampah sekitar Abidjan.

Nak buang 80 tan sisa terjadual secara haram macam nampak sangat jahat. Jadi mereka pun buanglah sikit-sikit dekat 18 tempat berbeza. Banyak sangat tempat mereka ni buat kerja sampai tak pasti berapa tempat pembuangan sampah yang mereka buat kerja haram ni. Penduduk tempat juga mengadu tempat pembuangan sampah ni dah lama jadi tempat pelupusan bahan sisa terjadual secara haram tapi tiada tindakan dari pihak berkuasa.

Dua minggu selepas kejadian ni berlaku, Presiden Ivory Coast letak jawatan setelah ditekan oleh kabinet kerana gagal dalam tugas. Menteri pengangkutan dan persekitaran juga dilucutkan jawatan dan diganti dengan orang lain.

Trafigura tak mengaku bersalah menyebabkan kematian dan penduduk Abidjan menghadapi masalah kesihatan berpunca dari sisa terjadual berbahaya. Trafigura tetap kata bahan yang dikeluarkan dari Probo Koala tu tak bertoksik sehingga menyebabkan kematian.

Pada tahun 2008, dua pekerja syarikat tempatan yang mengendalikan bahan sisa terjadual ni dijatuhkan hukuman penjara selama 20 tahun. Pekerja pelabuhan yang menjadi orang tengah antara Probo Koala, Trafigura dan syarikat Tommy juga dijatuhkan hukuman penjara 5 tahun.

Trafigura membayar 200 juta  Dollar untuk membantu kos perubatan penduduk Abidjan yang menghadapi masalah kesihatan berpunca dari pendedahan kepada sisa terjadual ini pada tahun 2006.

Kemudian pada tahun 2009, mahkamah mengarahkan Trafigura membayar pampasan sebanyak 1500 dollar kepada setiap mangsa yang terlibat. Sehingga tahun 2016, baki pampasan masih belum selesai oleh Trafigura, Masih ada mangsa yang mengaku belum menerima pampasan.

Banyak lagi pihak yang terlibat dalam kejadian ni tapi terlindung dibawah meja. Banyak juga persoalan yang tak terjawab.

APS tahu bahan tu bertoksik, Kastam Belanda (Ansterdam) juga tahu. Kenapa bahan tu dilepas keluar semula?

Pihak berkuasa Ivory Coast yang mengeluarkan kebenaran untuk Tommy mengambil sisa terjadual dari Probo Koala, siasatan mendapati dokumen tidak lengkap. Macam mana boleh lepas juga?

Adakah Trafigura jujur bila mengatakan bahan sisa terjadual tu tidak bertoksik dan tidak berbahaya kepada manusia?

Pada november 2015, menteri alam sekitar Ivory Coast membuat kenyataan Bandar Abidjan telah selamat daripada pendedahan sisa terjadual berbahaya, kerja nyahkumbah (decontamination) telah dilakukan sepenuhnya.

Kapal Probo Koala ibarat menjadi mimpi ngeri buat Trafigura. Ia telah dihantar untuk pelupusan selepas kejadian ini.

RUJUKAN:1. Official Report from Trafigura on the event.https://www.trafigura.com/media/3954/trafigura-and-the-probo-koala.pdf

2. Probo Koala Inquiry Document, Conducted of Lord Fraser of Carmyllie.

3. Reuters (2006) New Government Formed in Ivory Coast After Toxic Waste Scandal, New Yorks Timeshttps://www.nytimes.com/2006/09/17/world/africa/17ivory.html

4. The Guardian (2006) How Abidjan became a dumphttps://www.theguardian.com/world/2006/oct/20/outlook.development

5. BBC News (2006) Ivorian cabinet quits over wastehttp://news.bbc.co.uk/2/hi/africa/5321272.stm

6. David Leigh (2009) How UK oil company Trafigura tried to cover up African pollution disaster, The Guardianhttps://www.theguardian.com/world/2009/sep/16/trafigura-african-pollution-disaster


Taktik-Taktik Pertempuran Mongol

Siapa yang tak kenal dengan sejarah penaklvkan Empayar Mongol? Mereka dikenali bukan kerana betapa luasnya wilayah yang ditaklvki mereka pada masa itu, tetapi kerana semua orang amat takut akan kekej4man melampau yang memang disengajakan tent3ra Mongol bagi membina satu doktrin melalui jalan pintas bagi mengawal masyarakat, iaitu dengan membuatkan mereka merasa amat takut.

Namun, selain daripada strategi psikologi itu, Mongol bukanlah tent3ra nomad yang menyer4ng membuta tuli tetapi mereka turut menguasai taktikal tempvr yang lebih halus dan maju.

Pada satu hari di hari Jumaat, sekitar tahun 1220 di Bukhara, salah satu kota besar Empayar Khwarazmy, masjid dipenuhi oleh orang ramai yang berkumpul untuk mendengar pengumuman oleh seorang lelaki yang baru saja berjaya menawan kota mereka. Lelaki itu menaiki mimbar masjid setelah turun dari kudanya, dari penampilannya beliau adalah orang asing, dengan pakaian dan baju besi yang menunjukkan bahawa dia berasal dari negeri yang jauh.

Para hadirin para pemimpin agama, tabib, cendekiawan, dan semua orang dari pelbagai latarbelakang dan orang-orang terkemuka yang lain hanya menunggu pahlawan yang jarang dilihat itu memulakan bicaranya. Dia mula menyampaikan ucapan yang kemudian diulang ucap oleh penterjemahnya kepada orang ramai :

“Wahai manusia, ketahuilah bahawa kamu telah melakukan dosa-dosa besar, dan bahawa orang-orang ternama di antara kamu telah melakukan dosa-dosa ini.  Sekiranya kamu bertanya kepada aku apa bukti yang aku ada di atas dakwaan ini, sesungguhnya jawapanku adalah aku adalah hvkuman dari Tuhan. Sekiranya kamu tidak melakukan dosa besar, Tuhan tidak akan mengirimkan aku sebagai hvkuman buat kalian!”

Ternyata, sang ‘algojo kiriman Tuhan’ itu tidak datang hanya untuk menyampaikan ceramah khutbah kepada warga Bukhara semata-mata. Para tent3ranya telah menj4rah kota itu dengan cara yang sangat teratur. Kemudian penduduk akan dikumpulkan ke dalam satu kumpulan, dan mereka yang tidak terbvnuh akan terus dipaksa untuk dijadikan kerahan tent3ra penaklvk bagi mensasarkan negara yang seterusnya.

Rantaian kejadian pantas ini membuatkan penduduk menjadi bingung kerana ramai dari mereka yang berkumpul di masjid itu langsung tidak mengenali siapa perajurit itu atau mengapa angkatan tent3ranya muncul di hadapan tembok kota Bukhara. Sehinggalah tidak lama kemudian, penaklvk tersebut bersama dengan angkatan tent3ra nomad berkudanya bakal mencipta nama dalam sejarah setelah menaklvki pelbagai negara di hampir seluruh benua Asia dan Eropah.

Beliau membina sebuah empayar yang merupakan tanah wilayah berdampingan (sempadan kuasa yang tidak dipisahkan oleh negara lain atau laut) dan dianggap sebagai yang terbesar dalam sejarah dunia. (Empayar British adalah yang terbesar, tetapi wilayah mereka tidak bersambung di atas satu tanah yang sama).

Tidak ada empayar lain yang mampu meluaskan sempadan terbesar dalam masa yang singkat. Empayar besar ini bangkit dari padang rumput Mongolia. Dan pahlawan yang mengetuai bala tent3ra Mongol itu tidak lain dan tidak bukan, Temudjin atau lebih dikenali sebagai Gengkhis Khan.

Sempadan Empayar Mongol terbentang sejauh dari Eropah Timur ke Laut Jepun, meluas ke benua India dan Timur Tengah, meliputi ukuran 9,27 juta batu persegi. Bahkan Empayar Rusia hanya menduduki tempat ketiga dalam senarai empayar terbesar dengan ukuran tanah seluas 8.8 juta batu persegi, hanya peta politik yang digabung bersama dengan negara lain yang pernah menjadi sebahagian daripada Kesatuan Soviet dan Republik Persekutuan Rusia hari ini saja mereka mampu mengatasi Mongol.

Empayar Mongol yang diasaskan oleh Genghis Khan menjadi wilayah berdampingan yang terbesar dalam sejarah, yang terbentang dari Laut Jepun ke Laut Mediterania dan Pergunungan Carpathian. Pada titik kemuncak kuasanya, lebih dari satu juta orang dikerah sebagai tent3ra  dalam pasukan Khan Agung atau maharaja Empayar Mongol, Khan kepada segala Khan.

Walaupun tindakan ofensif terawal Genghis Khan tidal pernah dilakukan atas dasar matlamat mahu menaklvk dunia, namun Khan-khan Mongol yang lain dibawahnya bertekad untuk menaklvki dunia, namun, sesungguhnya, dengan sumber kian terhad, mereka akhirnya jatuh hanya kerana beberapa sebab-sebab kecil yang semulajadi. Sebelum jatuh sepenuhnya  Empayar Mongol sempat dipecahkan kepada empat kerajaan selepas per4ng saudara, iaitu Dinasti Yuan, Kekhanan Chagatai, Ilkhanat, dan Golden Horde.

Kesemua kerajaan Khan Mongol ini bertahan sehinggalah seorang lagi tokoh Turki-Mongol bangkit menceroboh dan menaklvk beberapa kerajaan di sekitar Asia Tengah dan Parsi, bahkan mengambil alih pemerintahan Chagatai, Ilkhanat dan Golden Horde, lalu menubuhkan sebuah pemerintahan Parsi-Mongol iaitu Empayar Timurid yang diasaskan oleh salah seorang keturunan Genghis Kha iaitu Timur.

Kesilapan Mongol yang pernah menjadi kerunsingan Genghis Khan adalah, jika sebuah empayar membesarkan pengaruh kuasa dan keluasan sempadannya dalam masa yang singkat, ia juga berupaya untuk jatuh dengan begitu cepat, dan ia benar-benar berlaku, tetapi tidak boleh dinafikan, selama lebih dari satu abad, bangsa nomad penunggang kuda ini hampir menaklvk seluruh dunia, berkat kepemimpinan mereka dan keberkesanan taktik, senj4ta dan strategi mereka. Tapi apakah rahsia ketent3raan mereka yang cemerlang ini sebenarnya?

TAKTIKAL TEMPVR

Walaupun kebanyakan taktik yang digunakan oleh Mongol sebenarnya lebih biasa dan sinonim dengan geografi medan tempvr di padang rumput, orang Mongol sebenarnya sejenis bangsa yang paling mudah menyerap budaya atau berasimilasi dengan kehidupan asing. Mereka turut melaksanakan transformasi gaya tempvr Mongol hingga menjadi satu konsep operasi ketent3raan yang lebih canggih dan menjadi ciri-ciri kekal dalam miltari.

Taktik dan strategi yang mereka bangunkan memungkinkan mereka bertempvr di beberapa jenis bentuk muka bumi berbeza dan memungkinkan peluasan sempadan Empayar Mongol lebih sistematik dan lebih mantap berbanding gaya penaklvkan secara sembarangan terhadap sebuah wilayah yang besar. Oleh kerana kaedah per4ng dan penaklvkan Mongol sudah semakin teratur, tent3ra Mongol berkembang dari satu gerombolan suku yang liar hingga menubuhkan angkatan tent3ra elit yang sebenar.

Seperti kebanyakan pejuang di padang rumput, orang Mongol rata-ratanya adalah sangat mahir menunggang kuda sambil memanah dikenali sebagai pemanah berkuda ringan, taktik mereka mengeksploitasi keupayaan mereka dalam menentukan sasaran anak panah dan kemahiran mobiliti mereka.

Mereka biasanya akan menjauhkan diri dari jangkauan senj4ta pihak musuh dan mempraktikkam taktik ‘pukul dan lari’ secara bergelombang sambil menghujani pertahanan pihak musuh dengan temb4kan anak panah.

Sama seperti pasukan Turki yang dihadapi oleh tent3ra Salib di Anatolia, tent3ra Mongol merasmikan pertempvran pada jarak dekat. Mereka akan memecahkan batas anggaran jarak ser4ngan musuh dalam pertempvran hanya apabila mereka yakin bahawa situasi sedang memihak sepenuhnya kepada mereka sebelum mereka keluar ‘menyapu’ askar-askar lawan yang sudah kehilangan formasi pertahanan.

Seringkali juga tent3ra Mongol akan sengaja berpura-pura tidak mampu mengalahkan lawannya kemudian mengumpan musuh supaya mengejar tent3ra Mongol yang sedang ‘berundur’ sehinggalah aksi kejar mengejar itu berakhir dengan ser4ngan hendap unit yang telah bersedia di posisinya dengan mempraktikkan ser4ngan “temb4kan Parthia” yang terkenal (temb4kan mengejut yang dilancar setelah berjaya mengumpan musuh).

Dalam beberapa situasi berbeza tetapi pada waktu dan peluang yang tepat, biasanya ketika pasukan musuh sedang gigih mengejar umpan, tent3ra Mongol yang melarikan diri akan menukar laluan dengan menbuat ‘u-turn’ lalu memvsnahkan mereka yang tidak bersedia dan tidak menjangkakan taktik pusingan atau u-turn mavt Mongol. Tetapi, kaedah per4ng tetap ini akan dibantu dengan ser4ngan hendap, ser4ngan mengejur, serbuan dan pengepungan.

Benar, itu lah taktik per4ng Mongol yang licik dan bijak dan membuktikan bahawa tent3ra pihak Mongol tidak semestinya memerlukan jumlah yang lebih tinggi untuk memperoleh kemenangan.

BADAI PANAH DAN ARTIL3RI

Badai panah adalah taktik paling biasa diamalkan oleh tent3ra Mongol: Mereka akan mengepung musuh hingga semua unit tent3ra musuh terkumpul dalam satu sudut yang sempit sebelum pemanah Mongol menghujani mereka dengan temb4kan busur pada skala yang besar hingga ia kelihatan seperti fenomena benc4na alam.

Jarak jangkauan ser4ngan Mongol dengan taktik ini ada beberapa variasi: Pada jarak 200 atau 300 ela, temb4kan mereka masih cukup tepat untuk mengganggu formasi musuh, dan setelah mereka berjaya memecahkan formasi musuh, Mongol akan mula menyer4ng secara besar-besaran.

Semasa ser4ngan badai panah, pemanah tidak mengacu kepada sasaran mereka secara spesifik, tetapi mereka melepaskan tali busur mereka ke atas langit pada anggaran lintasan tertinggi panahan mereka yang akan menghujani “zon pembvnuhan” atau kawasan sasaran yang telah ditentukan.

Walaupun amalan taktik ini mungkin menyebabkan beberapa keceder4an yang mem4tikan, ia sekurang-kurangnya berjaya mempengaruhi kejatuhan moral pejuang musuh apabila mereka menyaksikan anak panah menembusi badan rakand di sebelah hingga mereka tidak ada upaya lagi untuk membalas ser4ngan.

BEDILAN TERTUMPU

Walaupun taktik bedilan tertumpu telah dipraktikkan bangsa lain sebelum kebangkitan kaum nomad lagi, tent3ra Mongol mungkin yang pertama menggunakannya untuk memberi kesan maksimum dalam semua aspek per4ng, dari ser4ngan badai panah hingga ke jentera bateri senj4ta pengepungan.

Struktur artil3ri sebegini serupa seperti bateri artil3ri moden yang membedil menggunakan meriam dan mortar, tetapi pada zaman ini busur silang, pemanah dan jentera-jentera kepungan seperti manjanik menjadi pelopor kepada taktik bedilan tertumpu.

Semasa pengepungan Nishapur pada tahun 1221, pasukan tent3ra Mongol memiliki persenj4taan terkumpul yang cukup untuk meruntuhkan tembok pertahanan yang dilaporkan dipertahankan oleh 300 jentera ballista, manjanik dan ketapel, bersama dengan 3,000 busur silang besar.

Walaupun jumlahnya mungkin berlebihan, ia turut menyimpulkan bahawa angkatan pengepung Mongol mengerahkan sejumlah besar senj4ta pengepungan untuk merobohkan tembok dan menj4rah kota, adakalanya mereka hanya perlu menunggu penguasa kubu keluar menyerah diri.

TAKTIK CARACOLE

Mongol menggabungkan taktik badai panah dengan taktik ser4ng dan lari. Kira-kira 80 askar dalam setiap jaghun, atau kompeni tent3ra, turut serta;  baki 20 lagi berperanan sebagai pasukan berkuda berat. Setiap jaghun menghantar 20 orang untuk setiap gelombang ser4ngan. Setiap gelombang ini akan menemb4k menggunakan busur silang dan pemanah biasa, sebagai penyer4ng utama barisan hadapan yang akan sentiasa berputar mengelilingi kota sambil menyer4ng sebelum kemudiannya mereka berundur kembali ke garisan belakang Mongol setelah menamatkan ser4ngan.

Sebelum beredar, mereka akan melepaskan temb4kan terakhir kira-kira 40 hingga 50 meter dari garisan pertahanan utama musuh sebelum melakukan pusingan akhir untuk kembali ke kem. Jarak ini cukup dekat untuk menembusi baju perisai besi, tetapi terlalu jauh dari zon selamat untuk menepis sebarang ser4ngan balas.

Semasa sedang berundur, askar Mongol sering mempraktikkan kaedah temb4kan Parthia yang disebut pada perenggan-perenggan awal di atas. Mereka sering menukar kuda untuk memastikan tunggangannya itu kekal bertenaga dan segar untuk berlari dengan pantas. Oleh kerana setiap askar dilengkapi dengan 60 batang anak panah, tent3ra Mongol mampu mempertahankan bendungan yang melindungi pusat bedilan tertumpu mereka selama hampir satu jam, dan mungkin lebih lama.

Mongol konsisten menggunakan teknik ini sepanjang era ketika mereka menjadi kuasa yang mendominasi dunia, seperti yang telah dicatatkan oleh Marco Polo pada akhir abad ke-13:

“Apabila menghadapi musuh, mereka (Mongol) akan meraih kemenangan melalui kaedah ini.  Mereka tidak pernah cuba terlibat dalam pertembungan secara terus (atau konvensional), tetapi lebih gemar mengelilingi tembok kota dan melepaskan temb4kan terhadap musuh sambil melaungkan kata-kata provokasi yang bertujuan untuk mencabar kesabar pasukan tent3ra utama pihak musuh agar keluar dari persembunyian dan masuk ke dalam jerat mavt Mongol.”

TAKTIK PENGUNDURAN PALSU

Bagi bangsa Mongol tiada istilah ‘malu’ atau ‘tidak bermaruah’ dalam kod yassa yang menjadi sebahagian prinsip dan peraturan Mongol. Oleh itu, dalam konteks ketent3raan, tindakan melarikan diri samada dengan sengaja atau sebagai muslihat dalam pertempvran tidak pernah dianggap memalukan.

Strategi tempvr Mongol yang sangat terkenal selama beberapa abad adalah taktik “pengunduran palsu,”, di mana ketika sedang berpura-pura cuba melarikan diri dari musuh yang sedang mengejar, askar Mongol akan membuat pusingan mengejut ke arah yang bertentangan dari musuh hingga bahagian rusuk pengejar berkuda musuh akan terdedah.

Dengan kiraan masa yang tepat dan kemahiran menemb4k dengan kuat dan pantas secara berulang-ulang ke arah sisi musuh, dua askar berkuda elit Mongol mungkin sudah memadai untuk menumpaskan sepuluh pengejar mereka. Taktik berpura-pura berundur adalah taktik klasik per4ng nomad di padang rumput yang diamalkan sejak zaman kuno: Pasukan yang kecil akan dikirim sebagai umpan untuk menyer4ng/memprovokasi musuh dan kemudian berundur, menarik musuh mengejar mereka.

Lokasi pengunduran yang dituju kebiasaannya akan ditetapkan di sebuah kawasan yang sesuai untuk melancarkan ser4ngan hendak, memiliki laluan jalan yang cukup lebar untuk melakukan pusingan mengejut, dan jaraknya haruslah sejauh yang mungkin daripada kubu utama musuh untuk melambatkan masa jika di belakang musuh yang mengejar mereka mungkin akan disusuli ketibaan unit sokongan.

Jarak yang jauh juga boleh melemahkan barisan dan formasi musuh. Kemudian di lokasi yang telah diatur sebelumnya, pasukan penyer4ng hendap Mongol yang lain akan muncul dan menyer4ng musuh dari bahagian sayap sementara pasukan yang menjadi umpan tadi akan berpusing dan menyapu musuh dari hadapan.

Mungkin penggunaan taktik ini yang paling terkenal berlaku pada tahun 1223 dalam Pertempvran Sungai Kalka. Ia melibatkan per4ng di antara tent3ra Empayar Mongol di bawah perintah dua jeneral Mongol yang terkemuka iaitu Jebe dan Subutay , melawan gabungan kuasa kerajaan Turki-Kipchak yang bekerjasama dengqn beberapa kerajaan-kerajaan kota bangsa Rus, termasuklah Kiev, Galich, dan Cuman.

Semasa pertempvran itu berlangsung di sepanjang Sungai Dniepier, tent3ra Mongol mula berundur sambil mengumpan pasukan utama Kipchak dan Rus dalam satu aksi kejar mengejar selama beberapa hari sejauh ke dalam padang rumput hingga mereka tiba di Sungai Kalka. Di sini lah pasukan utama Mongol menunggu dan menghancurkan pasukan bersekutu serta merta.

TAKTIK FABIAN

Kadang-kadang askar Mongol akan mengelak dari terlibat dalam pertempvran dengan musuh sehingga mereka menemui lokasi yang ideal untuk bertempvr atau telah bergabung dengan ekspedisi pasukan sokongan dari jauh yang tiba untuk membantu pasukan utama Mongol menghadapi lawan mereka.

Taktik ini berbeza dengan taktik pengunduran palsu. Taktik Fabian lebih menitikberatkan disiplin agar menghindari dari apa saja kebarangkalian bertembung secaraa langsung dengan musuh. Tent3ra Mongol sering dibahagikan kepada kumpulan kecil untuk mengelak dari dikepung secara keseluruhan, tetapi dengan taktik ini, peluang lebih banyak terbuka untuk askar Mongol berkumpul dan melancarkan ser4ngan mengejut ke atas musuh pada waktu yang lebih tepat.

Taktik Fabian juga berperanan melemahkan pihak musuh dengan cara menghindari pertempvran, terutamanya ketika pasukan musuh meningkatkan tahap pertahanan di kubu dan menduduki posisi pertahanan yang kuat, baik di tempat terbuka atau di dalam kubu. Selagi pasukan Mongol terus mengepung dengan konsisten, ia memberi tekanan terhadap sesiapa sahaja yang berada dalam kepungan, situasi ini akan berterusan dan memberikan satu kelebihan buat Mongol bagi membuat jangkaan waktu yang sesuai.

Ketika Mongol menghadapi musuh yang, misalnya, telah menggali parit di hadapan kubu atau memacak lembing di atas tanah untuk mencegah ser4ngan pasukan berkuda, Mongol akan bertindak balas dengan memindahkan sebahagian besar kekuatan utama pasukan mereka, lalu meninggalkan hanya beberapa detasemen sahaja untuk mengganggu musuh.

Akhirnya, musuh Mongol yang terpedaya dengan muslihat seringkas begini akan yakin bahawa pasukan tent3ra utama Mongol telah menarik diri dengan kebarangkalian atas alasan yang strategik atau terpaksa memindahkan kem kerana kehabisan sumber makanan atau tiada punca mata air.

Maka, barisan pertahanan yang telah merasa selesa, mula membuka kembali pintu kota untuk keluar memantau kawasan sekitar. Sehinggalah kemudian pasukan tent3ra utama Mongol akan kembali secara mengejut pada waktu yang tidak dijangka untuk memvsnahkan mereka.

SER4NGAN MERUSUK TAKTIKAL DAN PELITUPAN BERGANDA

Genghis Khan gemar melaksanakan taktik mengepung dan mengelilingi beberapa kali. Dia sentiasa memerhatikan peluang terbaik ketika mengepung musuh-musuhnya terutamanya jika bahagian rusuk dan belakang musuh mula terdedah atau dalam konteks pengepungan, apabila askar yang terkepung sudah lemah.

Ketika berhadapan dengan pasukan tent3ra musuh yang sangat mahir dalam memanfaatkan ciri-ciri bentuk mukabumi geografi di wilayah sendiri, misalnya, musuh yang mempergunakan sungai, maka Genghis akan berusaha mengepung mereka dari kedua sisi tebing sungai.

Mongol kadang-kala mengelirukan musuh mereka dengan berpura-pura menyer4ng bahagian hadapan yang bukan sasaran mereka yang sebenar, ia bertujuan untuk mengalihkan perhatian musuh sebelum akhirnya melancarkan ser4ngan utama yang tak terjangka dari belakang musuh mereka.

Dengan hanya beberapa pecahan pasukan kecil Mongol yang melakukan huru hara, membuat situasi sekeliling musuh terasa seperti penuh dengan kacau bilau, tent3ra Mongol akan menyer4ng dari beberapa arah berbeza sekaligus. Taktik Mongol yang ini boleh mencipta persepsi kepada musuh sehingga mereka yakin bahawasanya mereka telah dikepung oleh Mongol.

Dengan membiarkan sedikit “lubang tikus” atau laluan alternatif yang aman dalam pengepungan itu terbuka, tent3ra Mongol membiarkan musuh mereka melihat lubang tikus itu sebagai peluang besar untuk meloloskan diri dari kepungan. Namun hakikatnya, ia merupakan laluan mavt yang sengaja dibiarkan dan berfungsi sebagai per4ngkap.

Dalam keadaan panik dan rasa nekad mereka untuk melarikan diri, musuh sebegini agak jarang mengekalkan disiplin ketent3raan mereka dan selalu memilih untuk membuang atau meninggalkan senj4ta dan perisai agar memudahkan mereka melarikan diri dengan lebih pantas.

Tetapi, tanpa mereka sedari, skuad pemantau Mongol yang sudah lama mengekori mereka secara sembunyi akan menyer4ng mereka dari belakang seperti yang mereka lakukan kepada askar Hungary di Mohi pada tahun 1241. Tokoh sejarah Mongol bernama Dalantai menggelarkan taktik ini sebagai  taktik “Open-the-End” dan menyatakan bahawa tent3ra Mongol akan mempraktikkan taktik itu jika musuh didapati sangat kuat dan mampu  berjuang hingga m4ti apabila terper4ngkap.

Amalan taktik pelitupan berganda atau bahkan pengepungan, serta mana-mana kaedah tradisional yang digunakan di padang rumput juga berasal dari latihan gaya Mongol dalam tradisi nerge atau gaya battue (budaya memburu cara Mongol). Dalam latihan nerge, para pemburu secara beransur-ansur mengetatkan kepungan mereka di sekeliling mangsanya, membentuk jisim padat yang sukar untuk dibolosi.

Tent3ra Mongol tidak semestinya memerlukan sejumlah besar pasukan untuk mencapai kaedah ini, kemahiran memanah dan keberkesanan mobiliti mereka sudah cukup untuk membolehkan mereka mengepung pasukan musuh walaupun bilangan tent3ra musuh jauh lebih besar.

Tradisi nerge yang dilaksanakan dalam operasi ketent3raan pada dasarnya berfungsi sebagai taktik pelitupan berganda, di mana sayap tent3ra Mongol akan ‘membelit’ tent3ra lawan. Kadang-kadang Mongol menggunakannya sebagai strategi di medan tempvr yang lebih luas semasa pencerobohan, seperti yang mereka lakukan ketika mereka menyer4ng Rusia. Setelah penaklvkan kota Vladimir pada tahun 1237. Tent3ra Mongol akan mengepung suatu kawasan, kemudian secara bertahap mereka akan mengecilkan lingkaran sehingga laluan ‘lubang tikus’ menjadi sempit.

PER4NG KEPUNGAN

Pada awal penaklvkan Mongol, per4ng berkonsepkan pengepungan memiliki banyak kelemahan yang harus diatasi oleh Genghis Khan dan jeneralnya jika mereka menguasai wilayah. Ketika kejayaan mereka meningkat dalam menentang lawan mereka yang tidak aktif, Mongol melantik jurutera, samada yang dikerah atau sukarelawan ke dalam pasukan tent3ra mereka.

Sepanjang kewujudan Empayar Mongol, mereka bergantung kepada jurutera Muslim dan China yang mereka tugaskan untuk merekabentuk dan menghasilkan jentera untuk artil3ri serta peralatan pengepungan lain.

Mongol melewatkan tempoh pengepungan hingga saat akhir kempen. Mereka memulakan kempen dengan mengurangkan kedudukan di tempat terpencil yang lebih kecil sebelum meletakkan tumpuan pasukan mereka kepada sasaran yang lebih besar. Oleh itu, mereka memastikan bahawa mereka memiliki tenaga kerja yang cukup untuk mengepung kota-kota besar.

Ketika mereka bertempvr melawan pertahanan kota atau tembok yang tidak mampu ditembusi, tent3ra Mongol membuat sekatan untuk memerangkap musuh hingga mereka kebuluran kerana kehabisan sumber makanan lalu memaksa mereka menyerah. Mereka juga menangani kubu kuat dengan memintas setiap laluan yang menghubungkan kota dengan dunia luar. Setelah kota itu dikepung sepenuhnya, musuh akan kehilangan kepentingan yang strategik seperti gagal untuk mengirim utusan keluar meminta bantuan dari mana-mana kerajaan sekutu yang terdekat.

Sekiranya pihak Mongol mendapati mereka tidak dapat melemahkan sesebuah kota atau kubu, mereka biasanya akan membina sebuah kubu bertentangan dengan kota untuk dijadikan pengkalan sepanjang sekatan berlangsung, dan hanya perlu menunggu sehingga samada pihak musuh m4ti akibat kebuluran atau mereka akan menyelesaikan masalah melalui jalan diplomatik.

Sebelum pengepungan, tent3ra Mongol mengumpulkan ramai tahanan dan tent3ra kerahan dari kota-kota dan desa yang ditaklvk sebelumnya. Orang-orang ini berfungsi sebagai buruh paksa dan perisai manusia. Setelah menawan sebuah kota, daerah atau desa, pihak Mongol membahagikan seluruh populasi kepada 10 unit, dan setiap tent3ra Mongol akan menerima satu unit. Tahanan ini dikerah untuk mengumpul rumput, kayu, tanah dan batu.

Sekiranya terdapat tahanan yang terlalu perlahan hingga tertinggal di belakang atau rebah kepenatan semasa sedang berarak, askar Mongol akan membvnuh mereka serta merta. Apabila tahanan-tahanan tiba di kota yang akan diser4ng, mereka akan diarahkan untuk membina dan menduduki parit pertahanan dalam kadar segera menggunakan batu dan bahan lain yang mereka bawa seperti gumpalan jerami dan kayu, sehinggalah tent3ra Mongol berjaya mencapai tembok musuh. Tawanan juga terpaksa menggali parit dan bertugas sebagai barisan pertahanan atau melakukan apa saja tugas yang diperlukan.

Semasa pengepungan, Mongol akan memaksa tahanan untuk membina jentera pengepungan, yang mungkin di bawah seliaan jurutera Muslim atau China yang mereka lantik. Sementara itu dengan jentera kepungan dan busur yang ada, askar Mongol akan terus melakukan ser4ngan dari luar kota untuk menghalang pihak musuh dari berehat.

Mongol juga menggunakan nafta (baham campuran hidrokarbon cecair mudah terbakar) dan ada kemungkinan mereka menggunakan formula Api Yunani. Seorang pendeta Fransiskan bernama John de Plano Carpini mencatatkan penggunaan bahan bakar yang lebih mengerikan:

“Mereka bahkan mengambil lemak m4yat dari orang yang mereka bvnuh lalu ia dicairkan sebelum dilemparkan ke mana-mana bangunan, dan di mana saja api menyentuh lemak itu, api yang terbakar darinya hampir tidak boleh dipadamkan.”

Tahanan terpaksa mengambil bahagian secara aktif dalam kempen pengepungan. Mereka membawa jentera pemecah tembok yang dikendalikan di bawa kanopi pelindung atau mungkin perisai perlindungan yang lebih tahan lasak. Sekiranya para tahanan cuba melarikan diri, mereka akan dibvnuh.

Oleh itu, mereka memiliki pilihan tertentu, samada kem4tian yang menyeksakan di tangan Mongol atau kemungkinan m4ti segera di tangan pihak yang mempertahankan kota.

Selain menggunakan ketapel, manjanik dan pemecah tembok untuk meruntuhkan tembok kota, Mongol turut menggali terowong untuk melemahkannya. Sekiranya terdapat sungai mengalir berhampiran sebuah kota seperti di Xixia misalnya, mereka akan memecahkan terowong itu lalu membanjiri jalanan dan daratan.

Tahanan per4ng akan dipaksa melakukan sebahagian besar tugasan yang berbahaya, dan tent3ra Mongol hanya akan muncul ketika mereka diperlukan untuk bertempvr.

Semasa pengepungan, askar Mongol lebih cenderung untuk kekal berada di posisi luar jangkauan temb4kan dari kota, maka dengan jarak sedemikian, ia mampu memberikan mereka masa dan ruang untuk menjimatkan tenaga pasukan mereka sendiri sambil membiarkan askar bantuan dan tahanan tempatan menyelesaikan tugasan yang lebih berbahaya, seperti yang penulis katakan, tent3ra Mongol tidak pernah peduli soal maruah dalam per4ng.

Mereka hanya akan beraksi setelah tembok runtuh, ketika itu lah tent3ra Mongol bersiap memakai pakaian perisai besi, menghunus senj4ta dan menyer4ng secara terbuka dengan pantas pada waktu malam untuk mengurangkan jumlah k0rban. Taktik ini adalah prosedur operasi standard bagi tent3ra Mongol sepanjang penaklvkan mereka.

TAKTIK PSIKOLOGI DAN TIPU MUSLIHAT

Mongol menyedari bahawa meyakinkan sebuah kota atau kubu untuk menyerah kalah tanpa penentangan adalah lebih efisien berbanding melakukan pengepungan. Oleh itu, tent3ra Mongol meraih reputasi terkenal kerana pembvnuhan beramai-ramai. Menurut beberapa penulis sejarah, terutamanya Jûzjânî dan penulis kronikel Rusia, Mongol jarang membiarkan mana-mana mangsa terus hidup di mana sahaja mereka menaklvk. Pembvnuhan mereka secara amnya tidak dilakukan atas dasar nafsu membvnuh, tetapi ia dilakukan demi beberapa tujuan.

Yang pertama adalah untuk mencegah pemberontakan oleh penduduk yang mungkin akan bergerak di luar pengetahuan penaklvk Mongol. Kedua, apabila berita tentang pembvnuhan beramai-ramai tersebar, terutamanya dalam situasi yang mangsa ser4ngan Mongol diceritakan telah menentang dengan serius, maka, kota-kota dan kerajaan lain yang mendengar cerita kekej4man Mongol ini akhirnya akan memilih untuk menyerah diri awal-awal kepada Mongol.

Secara tidak langsung, rupa-rupanya pembvnuhan beramai-ramai sebelum itu telah berfungsi sebagai pencegah pemberontakan di kemudian hari yang mungkin akan meragut lebih banyak nyawa.

Mongol amat sedar akan jumlah mereka yang kecil itu, telah menggunakan keganasan sebagai alat untuk mencegah pemberontakan di kemudian hari terhadap mereka. Mongol tidak selamanya mampu mendirikan pasukan pertahanan yang kuat, maka mereka lebih memilih untuk melenyapkan populasi hampir seluruh penduduk di mana-mana kawasan sasaran yang kelihatan seperti sukar untuk dikawal.

Tingkah laku seperti itu tidak dapat dijelaskan oleh sejarawan yang beranggapan bahawa setiap penaklvkan sebenarnya adalah demi meningkatkan bilangan populasi secara produktif sebagai matlamat utama penaklvkan Mongol.

Di samping itu, Mongol juga menggunakan propaganda dan sering menyebarkan khabar angin terlebih dahulu yang membesar-besarkan jumlah tent3ra mereka. Pada tahun 1258, Möngke menyer4ng Szechuan dengan 40,000 kekuatan tent3ra, tetapi menyebarkan khabar angin bahawa mereka membawa 100,000 tent3ra. Mongol juga menggunakan akalan lain untuk mengelirukan dan menakut-nakutkan musuh mereka.

‘DOA’ SEBAGAI JALAN TERAKHIR

Mongol turut menggunakan kaedah ghaib untuk memastikan kejayaan mereka tercapai, Mereka akan ‘berdoa’ memohon bantuan dari Tengri, (Dewa Langit atau Tuhan Syurga mitologi Mongol dan Turki kuno) di medan per4ng dengan cara yang sama tent3ra Islam dan Kristian berdoa memohon bantuan Tuhan sebelum berper4ng. Tetapi Mongol lazimnya hanya akan berdoa apabila mereka tidak menemui cara untuk mengalahkahkan musuh.

Orang Mongol juga menggunakan taktik ghaib lain, yang paling penting adalah sifat cuaca yang kononnya ‘dipujuk oleh dukun yang dikenali sebagai jadaci.  Para jadaci dikatakan akan menggunakan batu-batu khusus, yang dianggap memiliki kekuatan untuk mengendalikan cuaca dan dikenali sebagai “batu hujan,” untuk memanggil ribut hujan, atau bahkan ribut salji pada musim panas.

KUNCI KEJAYAAN

Secara keseluruhan, Mongol memiliki struktur ketent3raan yang sangat maju dan kompleks. Ini memberi mereka kelebihan dalam per4ng melawan musuh mereka, tetapi kunci kejayaan Mongol dalam per4ng dan penaklvkan adalah hasil gabungan taktik tempvr padang rumput tradisional yang masih berkesan serta taktik baru dan konsep peper4ngan yang mereka hadapi.

Sepanjang peluasan empayar mereka, bangsa Mongol amat dikenali sebagai bangsa yang paling mudah untuk beradaptasi dan berasimilasi dengan budaya tempatan di mana saja wilayah yang mereka taklvk, kecuali di Asia Tenggara kerana tubuh mereka tidak mampu bertahan demgan iklim tropika yang sentiasa panas.

Namun, Mongol sentiasa bersikap pragmatik dan sentiasa terbuka untuk menerima kaedah baru bagi digunakan untul melancarkan per4ng dan menggunakan senj4ta dan taktik baru, hatta dari musuh mereka sekali pun, tidak ada sifat terlalu taksub hingga terpaksa berfantasi tentang keunggulan bangsa yang kebanyakannya tidak masuk akal dan tiada bukti sahih seperti yang berlaku kepada sesetengah golongan pseudo-sejarah kita hari ini.

Walaupun bangsa Mongol ketika itu masih berpegang kepada ajaran Tengrisme, namun mereka kekal bersikap realistik, berpijak pada bumi yang nyata. Mereka memastikan tent3ra mereka dilatih dengan betul untuk melaksanakan taktik yang sesuai ketika perlu. Mongol hanya menggunakan khidmat dukun dan dewa langit apabila mereka merasakan mereka benar-benar sudah m4ti akal.

Akhirnya, berikutan perancangan mereka yang amat luas, terdapat pepatah yang mengatakan “bangsa Mongol lebih mengenali musuh mereka berbanding ibu mereka sendiri” pada abad pertengahan. Hasilnya adalah selama lebih dari 150 tahun penaklvkan dari Asia hingga ke Eropah, walaupun mengalami beberapa kekalahan dalam beberapa pertempvran seperti dengan Kesultanan Mamluk, Empayar Jepun, Dai Viet atau Kerajaan Singhasari, setiap kekalahan ini tidak pernah menyebabkan Mongol menerima angka k0rban yang tinggi.

Namun, kejatuhan Empayar Mongol menyebabkan bangsa Mongol semakin terasing daripada dunia luar, Mongol pernah menaklvk separuh dari seluruh dunia, namun bahasa dan budaya Mongol tidak pernah diwariskan sebagai tinggalan pengaruh di mana-mana wilayah bekas taklvkan mereka.

Hari ini, bahasa Mongol hanya dituturkan oleh rakyat di dalam negara Mongolia sahaja, dan kini Mongolia adalah sebuah negara yang kian kehilangan identiti akibat dipengaruhi oleh budaya China.

RUJUKAN:

May, Timothy. (2019). Milit4ry Integration in Mongol W4rfare: The Development of Combined Arms W4rfare in the Mongol Empire. The Mongol Empire.

Gabriel, Richard A. (2004). The Great 4rmies of Antiquity. Praeger Publishers.

Anda baru sahaja menghabiskan artikel tulisan Amir Asyraf Alwi. Kalau anda berminat dengan penulisan beliau, kami nak cadangkan buku terbaru kami iaitu Uthmaniyah Di Hujung Jari yang boleh dibeli dengan Soviet Di Hujung Jari di webstore kami. Beli masa pra-tempah dapat POS PERCUMA. Pautan PEMBELIAN: t.ly/a74N atau klik gambar ini. Atau klik terus gambar bawah ni!


Ego Dan Kebiadaban Migrasi Era Globalisasi

Prof. Dietrich Jung dari Universiti Denmark Selatan merupakan kenalan lama Jabatan Sejarah UIAM dan merupakan seorang berkebangsaan Dani-Jerman yang ceria, ramah dan jelas lontaran buah fikirannya.

Beliau mengupas dapatan kajian beliau terhadap minoriti Muslim di Eropah. Saya dapati situasi anti-orang dagang di sana lebih kurang dengan yang di sini. Masyarakat jelak dengan sikap ego kelompok globalis yang percaya mereka berhak mendapat layanan sama rata hatta di negeri orang sedangkan setiap anak negeri itu jelas mempunyai hak keistimewaan yang unik kerana mereka memikul bagasi beban sejarah masa lampau negeri mereka yang tidak ada pada orang dagang, hatta jarang wujud perasaan simpati dan empati terhadap memori peribumi tersebut.

Kegagalan kerajaan liberal demokrat melindungi hak peribumi dan pelbagai bentuk pembulian yang datang dari arah luar menyebabkan masyarakat mula beralih arah menjadi kelompok dalaman dan memberi kepercayaan kepada blok Kanan dan Kebangsaan dan yang lebih ekstrem adalah dengan mula mendekati, walaupun dalam mukadimah yang teragak-agak akan tokoh-tokoh autokrat seperti Donald Trump.

“Zaman liberal sudah berakhir di Eropah tidak seperti pada zaman saya masih kecil dahulu”, kata beliau.

Di Eropah yang berlainan realitinya dengan Kepulauan Britain, Amerika dan Rusia, ia bukan masalah siapa anda atau dari mana anda tapi lebih kepada persoalan bagaimana anda membentuk rupa kekitaan yang dapat diterima semua. Atas sebab itu profesor menyatakan bahawa katalog penerimaan dan tidak penerimaan identiti orang dagang adalah berbeza-beza mengikut negeri kerana pengalaman yang ditempuhi masyarakat negeri tersebut beserta konteksnya juga adalah berbeza. Masalah kemasukan orang dagang ini akan menyebabkan pertembungan nilai antara perkumpulan peribumi dan orang dagang.

Masalah ini agak jarang didengari dalam kalangan masyarakat klasik Melayu kerana kita mempunyai hukum adat dan adab yang menggarisi tatacara kita keluar masuk menjadi dagang ke negeri orang dan secara amnya ia merupakan hikmah budi yang ada pada hampir semua masyarakat Timur yang purana sehingga datangnya era globalisasi telah mencipta satu sistem baharu mobilasi masyarakat dunia yang biadab. Permasalahan ini menghasilkan keperluan baharu untuk umat Islam mencorak satu garis panduan dan sistem migrasi, yakni juzuk baharu dan komprehensif ‘Fikah Migrasi’ yang majoritinya melibatkan umat Islam.

Pepatah kita ada mengatakan “dimana bumi dipijak di situ langit dijunjung” dan “masuk kandang kambing mengembek masuk kandang lembu menguak”, menjadi sintesis kepada corak pembauran kelompok orang dagang yang bertandang. Tolak ansur kedua-dua pihak mengandaikan, pertama proses mempertahankan hak dan identiti peribumi, manakala kedua orang dagang pula diberi ruang untuk mengekalkan rupa asal mereka namun dimasukkan nafas peribumi sebagai satu bentuk persepakatan kebudayaan. -t


Makam Maharaja Dinasti Han Yang Hilang Ditemui

Baru-baru ini, sekumpulan ahli arkeologi China menemui lokasi sebenar makam Maharaja Liu Heng dari Dinasti Han Barat. Makam baginda terletak di Jiangcun, sebuah perkampungan di luar bandar Xi’an dan ditemui pada 2006. Bagaimanapun, kerja-kerja ekskavasi hanya dimulakan pada 2017 selepas mereka mendapat lebih banyak maklumat tentang struktur berkenaan.

Selepas lebih banyak kajian dibuat, para pengkaji percaya di sinilah lokasi persemadian maharaja ketiga Dinasti Han Barat itu. Liu Heng atau gelaran dirajanya Han Wen Di memerintah dari 180 hingga 157 SM. Baginda merupakan putera keempat pengasas dinasti, Liu Bang dan nenda kepada Maharaja Wu (Liu Che) yang meneroka Laluan Sutera.

Ramai percaya makam Liu Heng sukar dijumpai kerana makam baginda tidak mempunyai timbunan berbentuk anak bukit seperti makam maharaja-maharaja terawal China lain. Ia mempunyai empat buah tanjakan yang membawa kepada pintu masuk makam yang terletak 2 hingga 4.5 meter di bawah tanah.

Ruang makam yang terletak kira-kira 27 hingga 30 meter di bawah tanah berkeluasan 5.326.75 meter persegi. Selain makam Liu Heng, makam isteri dan bonda baginda turut ditempatkan di situ. Menurut Ma Yongying dari Akademi Arkeologi Shaanxi, makam baginda berkongsi persamaan dengan makam-makam Dinasti Han dari segi skala dan struktur. Skala, formasi dan struktur menunjukkan ia makam yang dibina khusus untuk pemerintah Han seperti Liu Heng.

Pengkaji arkeologi turut menemui ribuan patung kecil yang diperbuat daripada tanah liat, artifak besi dan gangsa serta cap-cap diraja. Disebabkan kekurangan barang berharga ditemui dalam makam Liu Heng, ia dilihat menyamai personaliti baginda semasa hayatnya. Semasa hayat Liu Heng, baginda dikenali kerana berjiwa rakyat dan amat menitikberatkan aspek kewangan. Di bawah pemerintahan baginda, ekonomi dan populasi rakyat ketika itu berkembang.

Selepas lokasi sebenar makam ditemui, ramai pengkaji arkeologi percaya lokasi sebenar makam Liu Heng sengaja dikelirukan bagi mengelakkan ia daripada menjadi sasaran pero.mp.ak makam. Ini berdasarkan berita enam patung tanah liat kecil diperlihatkan kepada tatapan umum pada 2002 – terima kasih kepada pero.mp.ak makam.

Hal ini diketahui oleh kerajaan China selepas enam patung ini diletakkan dalam sesi lelongan Sotheby tahun sama. Bagaimanapun, usaha melelong patung-patung ini berjaya dihentikan 20 minit hasil campur tangan Beijing sebelum lelongan bermula. Setahun selepas itu, ia dipulangkan semula ke China untuk dikaji oleh pengkaji arkeologi. Kajian patung-patung ini membawa kepada lokasi makam Liu Heng di Jiangcun.

Makam baginda bukan satu-satunya penemuan arkeologi terbaru di Xi’an. Baru-baru ini, dua buah patung Buddha kecil ditemui di kawasan perkuburan Hongduyuan di utara Xi’an.

RUJUKAN

Yuen Hui, B. (2021, 20 Disember). Royal tomb discovered. The Star.

Sumber gambar: Xinhua


Astropolitik: UAE Menyertai “Space Race” Zaman Moden

Sementara UAE melancarkan Al-Amal yang akan capai orbit Marikh pada Feb 2021, China juga akan melancarkan Tianwen-1 pada 23 Julai yang akan mendarat di Marikh pada April 2021, menjadikan China negara ke-3 yang mendarat di Marikh selepas USSR & US.Kenapa negara-negara ini semua berlumba-lumba ke Marikh? Ada apa di Marikh?

Penerokaan angkasa (space exploration) selain untuk kajian sains, ia adalah sebahagian daripada politik antarabangsa.

Let’s call it “astropolitics”. Macam “geopolitics” di mana negara merebut kawasan strategik, cuma ia bukan berlaku atas bumi (geo) tapi di angkasa (astro).

Di zaman P3rang Dingin (1948-1991), US dan USSR berlumba-lumba di angkasa (“space race”) sebagai sebahagian daripada game diorang untuk dominasi dunia.

USSR melancarkan satelit pertama (Sputnik) pada Oktober 1957, US balas dengan Explorer pada Januari 1958.

USSR hantar manusia pertama ke angkasa (Yuri Gagarin) pada April 1961, US pun balas pada bulan seterusnya (Alan Shepard).

USSR sampai ke bulan dulu pada tahun 1966, then US up lagi level game dengan mendaratkan manusia di bulan pada tahun 1969.

USSR malas nak layan, move on, hantar pesawat mendarat di Marikh pada 1971. US pun ikut sampai ke Marikh pada tahun 1976.

Masuk ke 1980-an, perlumbaan US-USSR di angkasa jadi slow sebab masalah di bumi lagi kritikal: USSR terjebak dengan perang di Afghanistan, dan US sokong mujahideen di Afghanistan untuk lawan USSR.

Perang Afghanistan 1979-1989 akhirnya menyebabkan kejatuhan rejim komunis USSR dan USSR berpecah kepada 15 negara termasuk Russia. Perang Dingin tamat, tiada lagi keperluan space race.

Tapi dengan kebangkitan China dan India, kebangkitan semula Russia (negara pewaris USSR), space race pun dihidupkan balik.

Cuma “new space race” tak macam space race dulu yang bersifat “touch and go”. Kali ini US dan kuasa-kuasa besar semua nak lawan siapa boleh bina penempatan di planet selain bumi. Bulan dan Marikh adalah batu loncatan pertama .

US target nak kembali kepada bulan sebelum tahun 2024 untuk membina pengkalan tentera angkasa, diikuti dengan Marikh.

Actually roadmap “space colonization” ni dah ada sejak 1960-an: bermula dengan bulan, Marikh, Ceres (“dwarf planet” di antara Marikh dan Musytari), Genymade (satelit terbesar Musytari), Callisto (satelit ke-2 besar Musytari) dan akhir sekali Titan (satelit terbesar Zuhal).

Sebab tu bila orang tanya Elon Musk what’s next kalau dia berjaya bawak manusia ke Marikh, dia simply jawab Ceres, Genymade, Callisto dan Titan. Kewujudan usahawan yang obses dengan angkasa macam Musk ni lagilah membantu US untuk capai roadmap dia.

So far, hanya 7 negara/entiti yang sampai ke bulan: USSR, US, Jepun, Eropah, China, India dan Israel.

Yang sampai ke Marikh hanya USSR, US, Eropah, India dan bakal diikuti oleh UAE dan China.

Hanya US yang sampai ke Ceres pada tahun 2015.

Misi UAE ke Marikh selain untuk meraihkan ulang tahun ke-50 kemerdekaan UAE daripada British pada 1971, ia juga berfungsi sebagai power projection.

Iran dan Turki pun tak sampai lagi, apatah lagi Saudi yang selama ini berlagak sebagai abang long UAE.

Pemilihan seorang wanita (Sarah al-Amiri) sebagai menteri sains yang mengetuai projek Marikh juga nak menonjolkan UAE ni “progresif” macam Qatar, bukan macam Saudi. Ini cara untuk naikkan “soft power” UAE.

Malah perancangan long-term UAE memang nak mendirikan penempatan manusia di Marikh menjelang tahun 2117. Jangan ingat diorang main-main. Burj Khalifa dan Kepulauan Dunia kat Dubai tu pun orang UAE punya kerja.

Bagi China, misi ke Marikh adalah untuk memenuhi “destini”-nya sebagai kuasa besar yang setaraf dengan USSR dan US. China dah mendarat di bulan macam USSR dan US, jadi sekarang kena sampai ke Marikh juga. Dan lepas ni mungkin akan bersaing dengan US di Ceres pulak.

“Star Wars” bukan lagi fantasi. Mungkin di masa depan, bumi hanyalah salah sebuah “negara” manakala dunia yang lebih luas adalah angkasa.

Cam biaso, soalnya kita ni dah ready ke belum dalam dunia sebegini? Bukan soal sains, teknologi tapi juga soal etika, moral compass etc.


Kenapa Harry-Meghan Nak Serahkan Title HRH?

Beberapa hari sebelum ini, media dunia dikejutkan dengan berita mengenai keluarga Duke of Sussex iaitu Putera Harry dan isteri, Puteri Meghan serta anak lelaki mereka Putera Archie ingin menarik diri dari menjadi sebahagian Kerabat Diraja British yang senior.

Apa maksud senior? Senior bermaksud Kerabat Diraja yakni Putera/Puteri yang lahir dari hubungan susur galur terus dengan Baginda Raja/Ratu yang pernah memerintah United Kingdom dan mereka yang menjadi pasangan yang berkahwin dengan Kerabat Diraja lelaki dari susur galur ini.

Kerabat Diraja ‘senior’ ini dianugerahi oleh Raja/Ratu United Kingdom gelaran HRH melalui satu dokumen rasmi Diraja yang digelar ‘Letter of Patent’. Dokumen ini adalah prerogatif mutlak Baginda Raja/Ratu yang memerintah dan berdaulat United Kingdom (Sovereign) dan dalam kes ‘The Sussex’ ini, Baginda Ratu yang memerintah adalah Ratu Elizabeth ke-2.

HRH atau ‘His/Her Royal Highness’ ini lebih rendah jika dibandingkan dengan ‘His/Her Majesty’ yang digunakan oleh Baginda Raja/Ratu.

Tahukah anda, gelaran DYMM Raja-Raja Melayu kita dalam Bahasa Inggeris adalah ‘His Royal Highness’ dan hanya SPB Yang di-Pertuan Agong adalah ‘His Majesty’. Ingat ini hanya dalam Bahasa Inggeris. Dalam BM semuanya Baginda Raja-Raja membawa gelaran Duli Yang Maha Mulia (DYMM).

Tetapi untuk Johor, ia agak istimewa apabila menjejak kaki masuk ke Istana Baginda Tuanku Sultan, protokol gelaran yang digunakan sekiranya majlis di dalam Bahasa Inggeris adalah ‘His Majesty’.

Dalam Kerabat Diraja British, seseorang ahli itu boleh memohon untuk tidak menggunakan lagi gelaran HRH dan ianya harus mendapat perkenan Baginda Ratu. Sekiranya diluluskan (approved) oleh Baginda Ratu, ahli Kerabat itu tidak lagi boleh mewakili Baginda Ratu di dalam acara-acara Kerajaan dan tidak lagi menerima bayaran (allowance) dari Baginda Ratu.

The Sussex hari ini berjaya mendapat perkenan Baginda Ratu untuk tidak lagi menjadi sebahagian dari Kerabat Senior dengan gelaran HRH.

Hebat Puteri Meghan kerana berjaya yakinkan Putera Harry yang berada di tempat ke-6 di dalam senarai pengganti Raja keluarga House of Windsor ini. Mungkin sebab beliau adalah orang Amerika. Beliau mungkin lebih agresif dan ‘melawan’ jika dibandingkan dengan Puteri Kate dan Puteri Diana satu ketika dulu. (kedua-dua ini orang British)

Pun begitu, kita jangan ingat Puteri Harry kena ‘buang’ begitu sahaja. Uniknya Kerabat Diraja British ini, Putera Harry dan keluarga tidak akan menerima elaun dari Baginda Ratu secara rasminya. Tetapi Putera Harry boleh menerima lagi elaun dan apa-apa kurniaan dari Elizabeth Windsor secara peribadi bukan sebagai Ratu.

Takkan seorang nenek tak boleh bantu cucunya kan? Sama juga kes untuk elaun bantuan dari Ayah Harry sendiri iaitu Putera Charles.

Walau apapun, aku sebagai peminat Sejarah British dan Kerabat Dirajanya mengucapkan ‘All the Best and Good Luck’ kepada the Sussex. Dari sudut pandang lain, keputusan the Sussex ini bijak kerana mereka memandang jauh di masa depan dan memikirkan apa yang terbaik untuk Archie.

Harry sendiri tidak mahu Meghan dan putera beliau tertekan dengan ‘kegilaan’ paparazzi England dan Eropah. Beliau tidak mahu nasib yang menimpa Ibunya Puteri Diana menjadi risiko pada anaknya.

Alasan beliau mungkin mudah “The Sussex tidak akan menjadi Raja/Ratu, so why bother nak duduk bawah “limelight”.

Gituuuu…


Nagoro: Pekan Penuh Anak Patung Di Jepun

Sesiapa saja yang bertandang ke Nagoro di Pulau Shikoku, Jepun menyangka mereka sudah memasuki dunia lain. Yalah, sesiapa saja pasti merasa pelik melihat kelibat banyak patung yang diletakkan sekitar kawasan perkampungan berkenaan. Silap haribulan, ada menyangka sudah masuk dunia makhluk halus!

Hakikatnya, patung-patung ini sebenarnya mewakili penduduk-penduduk Nagoro yang telah tiada atas banyak sebab seperti kembali ke negeri cacing, menyambung pelajaran atau mencari pekerjaan di kota-kota besar. Dari segi bilangan patung di Nagoro, patung jauh lebih banyak dengan kadar 10 patung bagi setiap seorang penduduk.

Bagi pembuat patung, Tsukimi Ayano, 70, apa yang dilakukannya sedikit sebanyak memberi keceriaan kepada bandar berkenaan. Ini kerana menerusi patung-patung ini, ia bukan sekadar hiasan pada persekitaran semata-mata. Malah, ia mewujudkan suasana seolah-olah Nagoro meriah dengan aktiviti penduduk dari bertani hinggalah aktiviti persekolahan.

Di sebuah sekolah yang ditutup pada tahun 2012, patung-patung disusun dalam bilik darjah dengan sebahagian besar disusun sebagai pelajar manakala satu lagi diletakkan sebagai guru. Pada papan putih, terdapat satu soalan pahit yang ditulis di situ, “Ke mana perginya orang hidup?”

Apa yang dialami Nagoro ialah refleksi kepada situasi yang dihadapi Jepun hari ini. Negara Matahari Terbit itu kini berdepan isu penurunan kadar kelahiran bayi yang berpotensi menjejaskan kestabilan kadar populasi mereka dalam jangka masa panjang. Selain itu, bilangan populasi berstatus warga emas mengundang cabaran baru kepada kerajaan.

Keadaan ini menjadi lebih parah di kawasan luar bandar. Ini kerana dengan kurangnya peluang pekerjaan di situ dan gaya hidup yang disifatkan mencabar, ini mendorong anak-anak muda berhijrah ke bandar-bandar besar untuk membina kehidupan baru seperti diakui Ayano.

Dahulu, Nagoro meriah dengan aktiviti pembalakan dan pembinaan termasuk pembinaan sebuah empangan pada tahun 50-an dan 60-an. Selepas semua projek diselesaikan, ramai yang memilih pulang. Sementara yang memilih menetap di Nagoro menguruskan pam air mereka sendiri untuk menyalurkan air kepada tanaman pertanian yang diusahakan.

Oleh sebab itu, pada dua dekad berkenaan, Nagoro pernah mempunyai sebuah klinik perubatan, sebuah kedai perjudian pachinko dan sebuah restoran. Sekarang apatah lagi dengan situasi Covid-19, tiada lagi kedai wujud di situ.

Justeru, bagi penduduk yang mahu keluar membeli barang keperluan atau ke hospital, mereka harus melalui jalan sempit dan bengkang-bengkok selama 90 minit berikutan kedudukan mereka yang terletak berhampiran dengan kawasan pergunungan terutama Gunung Tsurigi. Bagi seorang penduduk Tatsuya Matsuura, 38, sesiapa yang mahu menetap di Nagoro perlu bersedia dengan pelbagai cabaran.

Satu persoalan yang menimbulkan tanda tanya ialah mengapa Ayano menghasilkan lebih 300 buah patung di Nagoro? Jawapannya dapat dilihat menerusi masa silamnya. Anak sulung daripada empat adik-beradik, mereka berpindah ke Osaka semasa Ayano berusia 12 tahun kerana bapanya mendapat pekerjaan di sebuah syarikat makanan di situ.

Selepas bersara, bapa Ayano pulang ke Nagoro untuk menguruskan bapa mentuanya yang sakit dan isterinya yang menderita sakit buah pinggang. Walaupun sudah berkeluarga, 19 tahun lalu, dia memutuskan untuk pulang ke Nagoro untuk menjaga bapanya yang kini berusia 90 tahun dan penduduk kampung paling tua di situ.

Semasa pulang pada tahun 2001, dia sedih kerana menyedari bilangan penduduk Nagoro berkurangan secara signifikan dari 300 orang kepada 30 orang saja ketika itu. Dan inspirasi menghasilkan patung bersaiz manusia ini terhasil secara tidak sengaja semasa menguruskan tanaman pertanian di kediaman mereka.

Berikutan burung suka mengorek benih-benih yang ditanam mereka, Ayano menghasilkan orang-orangan mirip bapanya itu dan meletakkannya sekitar tanaman. Hasilnya, burung-burung tidak berani lagi mengorek kerana menyangka orang-orangan itu ialah manusia sebenar. Ayano menambah, “Ia kelihatan seperti manusia dan bukan orang-orangan biasa. Itu sebab ia menjadi.”

Sejak itu, dia menghasilkan empat lagi patung yang seolah-olah bekerja di ladang tanaman dan beberapa patung lagi diletakkan di tepi jalan. Bagi para pengunjung yang melihat patung ini semasa dalam perjalanan ke Gunung Tsurigi, mereka menyangka patung-patung ini manusia sebenar dan bertanya arah kepada mereka. Ayano yang geli hati melihat telatah mereka mengambil keputusan menghasilkan patung-patung ini sepenuh masa.

Patung-patung ini dihasilkan daripada jerami, akhbar lama, fabrik dan pakaian lama. Setiap patung perlu digantikan dengan patung yang baru sekiranya terdedah terlalu lama kepada elemen alam. Tambah Ayano, menghasilkan mulut patung dianggap proses paling mencabar kerana itu yang menjadikan ekspresi muka patung nampak realistik di mata sesiapa yang melihatnya.

Bagi menghasilkan ekspresi muka bersifat gembira atau marah, ia boleh dibuat dengan mengubah sudut fabrik ke arah berbeza untuk menghasilkan kening. Manakala jahitan tambahan dibuat bagi menampakkan tulang pipi atau kedutan pada wajah.

Kini, Ayano menghasilkan patung-patung ini di sebuah studio patung yang terletak di sebuah tadika lama di Nagoro. Kadang-kadang dia dijemput sebagai pengajar kelas membuat patung di bandar berhampiran atau kepada pengunjung yang melawat studionya. Disebabkan reputasinya sebagai pembuat patung, Ayano turut menerima tempahan patung dari seluruh negara.

Salah seorang pelanggannya ialah seorang doktor yang memintanya menghasilkan dua buah patung menyerupai isterinya yang kembali ke balik papan akibat kanser. Satu patung akan diletakkan di ruang tamu dengan satu lagi diletakkan dalam bilik tidur. Ayano sendiri meletakkan patung menyerupai neneknya di bahagian belakang kereta dan memberitahu setiap kali dia memandu, dia tidak merasa sunyi.

Berikutan populariti patung-patung ini, ia sedikit sebanyak meletakkan Nagoro sebagai salah satu destinasi pelancongan aneh di Jepun. Disebabkan label sebegitu, itu juga menjelaskan mengapa penduduk kampung kadang-kadang merasa marah dengan tanggapan sesetengah orang luar yang menganggap patung-patung sebegini sebagai tahyul semata-mata.

Namun begitu, bagi sesetengah pelancong, patung-patung ini jugalah yang dilihat menceriakan suasana kampung berkenaan. Bagi seorang pelancong Poland yang melawat Nagoro, dia langsung tidak terganggu dengan imej patung-patung Nagoro yang dikatakan menyeramkan. Sebaliknya, dia berkata, “Saya sendiri mahu datang. Ianya sesuatu yang menakjubkan. Saya tersenyum tanpa henti melihat tempat ini.”

Begitupun, dengan situasi penurunan kadar kelahiran dan pertambahan bilangan warga emas, kampung-kampung seperti Nagoro berdepan 4nc4man kepupusan. Untuk mengelak perkara ini berlaku, kerajaan meletakkan Nagoro sebagai sebahagian daripada beberapa perkampungan yang diletakkan di bawah pentadbiran majlis perbandaran tempatan. Populasi warga emas mengikut kawasan baru ialah sebanyak 40%.

Seperti pekan dan kampung lain, Nagoro turut menawarkan pelbagai insentif untuk menarik anak-anak tempatan kembali ke situ seperti subsidi penjagaan kanak-kanak dan diskaun bil perubatan. Kerajaan juga turut menggabungkan beberapa sekolah kurang murid dan membelanjakan AS$8 juta (RM33 juta) untuk pembinaan bangunan baru. Tetapi hanya 38 orang pelajar saja yang mendaftar di sekolah baru ini.

Sekiranya trend sebegini berterusan, kampung-kampung seperti Nagoro akan pupus. Bagaimanapun, berikutan situasi pandemik Covid-19, wujud trend anak-anak kampung yang selama ini menetap di bandar mencari peluang untuk kembali kerana mahu lari dari hiruk-pikuk kota dan menjalani kehidupan lebih sihat. Siapa tahu, Nagoro bakal meriah dengan suara-suara manusia semula dan bukan patung-patung jerami semata-mata.

RUJUKAN:

Kelly, Erin. (2020). Haunting Photos Of Nagoro, The Japanese Village Where The Dead Are Replaced With Life-Size Dolls. All That’s Interesting. https://allthatsinteresting.com/nagoro-japan

Rich, Motoko. (2019). There Are No Children Here. Just Lots of Life-Size Dolls. New York Times. https://www.nytimes.com/2019/12/17/world/asia/japan-dolls-shrinking-population-nagoro.html